VLADIN AVION JOŠ NIJE U FUNKCIJI: Krivokapić i Đukanović lete, ali kriju kako, Bečić putuje redovnom linijom – Portal Luca\nVLADIN AVION JOŠ NIJE U FUNKCIJI: Krivokapić i Đukanović lete, ali kriju kako, Bečić putuje redovnom linijom\nGeneralni sekretarijat Vlade ne odgovara čime je Krivokapić putovao u Srbiju. Iz Skupštine kazali da je Bečić putovao redovnom linijom, dok iz kabineta predsjednika države ignorišu pitanja novinara\nNije poznato čime je premijer Zdravko Krivokapić putovao početkom sedmice u zvaničnu posjetu Srbiji – prvo njegovo putovanje u inostranstvo, od kada je avion Vlade Crne Gore oštećen.\nIz Generalnog sekretarijata Vlade nijesu odgovorili “Vijestima” čime je Krivokapić putovao u Srbiju, a tu informaciju kriju i službe predsjednika države Mila Đukanovića, koje sedmicama ignorišu pitanja novinara.\nAvion Vlade Crne Gore oštećen je 27. septembra na Aerodromu Podgorica. Nezvanično, još nije u funkciji, a zasigurno nije polijetao do 21. oktobra. “Vijesti” su se još tada interesovale kod generalne sekretarke Vlade Žane Praščević Milačić, čime u zvanične posjete u inostranstvo putuju zvaničnici koji, prema Uputstvu Generalnog sekretarijata Vlade, imaju pravo na korišćenje Vladinog aviona.\nTaj dokument predviđa da Generalni sekretarijat Vlade raspolaže državnim avionom, a da pravo njegovog korišćenja bez naknade, u službene svrhe, imaju predsjednici države, Vlade i parlamenta. Prema Uputstvu, državni avion mogu koristiti i drugi organi (funkcioneri), ali uz naknadu odgovarajućih troškova (goriva, preleta, slijetanja, naknade pilotima…).\nIz Skupštine su “Vijestima” odgovorili da, od kada je Vladin avion van funkcije, predsjednik Skupštine Aleksa Bečić putovao je samo jednom, redovnom avio-linijom.\nIz kabineta Đukanovića nijesu odgovorili na pitanja “Vijesti” kako je Đukanović putovao od kada Vladin avion nije u funkciji.\nPrema podacima sa sajta predsjednika države, Đukanović je 6. oktobra učestvovao na Samitu Evropske unije – Zapadni Balkan na Brdu kod Kranja, a 7. oktobra je otputovao u zvaničnu posjetu Gruziji.\nĐukanović je 1. novembra otputovao u Glazgov na Samit svjetskih lidera o klimatskim promjenama.\n”U periodu od kada Vladin avion nije u funkciji, predsjednik Vlade nije putovao, a potpredsjednik Vlade je za putovanja koristio redovne linije”, odgovorila je 21. oktobra na dio pitanja “Vijesti” Praščević Milačić.\nOna je tada kazala i da Vlada nije iznamljivala avione za potrebe putovanja zvaničnika.\n“Informacije o tome kada će avion kojim raspolaže Generalni sekretarijat Vlade biti u funkciji vam ne mogu dati jer to zavisi od dinamike opravke aviona u ovlašćenom servisu”, kazala je Praščević Milačić.\nOna nije odgovorila na pitanje koliko su putovanja zvaničnika do sada koštala.\nVladin avion Bombardier – Learjet 45, registracije 4O-MNE, proizveden 1999. godine, oštećen je 27. septembra na podgoričkom aerodromu, nakon slijetanja na pistu i rulanja ka hangaru. Kako je došlo do oštećenja, trebalo bi, kako su “VijestI” ranije objavile, da utvrdi istraga kojom se bavi Generalni sekretarijat Vlade, Komisija za istraživanje nesreća i ozbiljnih nezgoda vazduhoplova, ali i Aviohelikopterska jedinica MUP-a.\nSagovornici “Vijesti” bliski istrazi saopštili su ranije da je taj avion prije nekoliko mjeseci bio na redovnom godišnjem servisu u Njemačkoj, u ovlašćenom avio-servisu “Aero-Dienst GmbH” u Nirnbergu.\nAvion je nakon nezgode – loma prednjeg stajnog trapa, dva dana proveo na bočnom dijelu piste u blizini hangara, a potom su domaći serviseri uspjeli da letjelicu osposobe i dovuku do garaže.\nBečić odbio dnevnice za službena putovanja\nIz Skupštine su “Vijestima” odgovorili da, od kada je Vladin avion van funkcije, predsjednik Skupštine Aleksa Bečić putovao je na Evropsku konferenciju predsjednika parlamenata Savjeta Evrope, koja se održava u Atini.\n”Predsjednik parlamenta otputovao je redovnim letom od Tirane do Atine ekonomskom klasom, dok je do aerodroma u Tirani otputovao vozilom, kako bi smanjio troškove puta. Cijena povratne avionske karte predsjednika Bečića iznosila je 284,99 eura”, rekli su iz Skupštine.\nKazali su da je Bečić odbio sve dnevnice koje ga sljeduju za sva službena putovanja.


NutriVeg – za dobre domaćine - Elixir Agrar\nZahvaljujući dobrim hemijskim i fizičkim osobinama granula kao i dodatku mikroelemenata, formulacije Premium proizvodne linije su takođe naišle na odličan prijem kod poljoprivrednika. Jedna od formulacija Premium linije je “NutriVeg”. Zbog izbalansiranog sadržaja elemenata ovo đubrivo pogoduje većini ratarskih, povrtarskih i voćarskih kultura. Jedna od njih je i “NutriVeg” koji sadrži 51,3 % aktivne materije. Detaljnije o ovoj formulaciji, objasnio je produkt menadžer Elixir Agrar Miroslav Vlaović: “NutriVeg” u sebi sadrži 10 % azota, 10 % fosfora, 20 % kalijuma, sekundarne i mikro elemente, sve u veoma dostupnom obliku.\nOvo đubrivo predstavlja idealnu kombinaciju za biljke koje imaju veći zahtev prema kalijumu kao što su povrtarske kulture: krompir, paprika, paradajz, krastavac, grašak i ostalo. Od sekundarnih elemenata “NutriVeg” u sebi sadrži i sumpor, koji je izuzetno bitan za kupusnjače jer imaju velike potrebe za njim i magnezijum, a od mikro, bor i cink. Naročito bi trebalo istaći bor koji je kod svih povrtarskih kultura bitan za cvetanje i sadržaj šećera, odnosno skroba u npr. krompiru.”Tim Elixir Agrara posetio je čuvenog proizvođača povrća iz Begeča Marka Čarnića koji primenjuje “NutriVeg” za krompir i mrkvu. Marko je primenio “NutriVeg” u količini od 800 kg po hektaru, nakon urađene analize zemljišta. “Za ovu godinu na ovoj parceli konkretno imam dovoljno fosfora, tako da ću primenom ovog đubriva koje je obogaćeno kalijumom praktično dobiti to što mi treba”, istakao je Čarnić. Marko je izrazio veliko zadovoljstvo za pokretanje savremenog pogona za proizvodnju mineralnog đubriva u Srbiji i svakako daje prednost kvalitetnom domaćem hranivu.\nCilj “Elixir Zorke” jeste da na osnovu kvaliteta đubriva opravda poverenje poljoprivrednika. Kvalitet”NutriVega” se između ostalog ogleda i u visokoj topivosti i prisustvu jednog od najvažnijih sekundarnih elemenata magnezijumu. Formulacija “NutriVega” u sebi sadrži i 2% magnezijuma koji je izuzetno bitan za proces fotosinteze. Pojedine kulture zahtevaju ovaj element u velikim količinama, kao npr lubenica, tikvice i krastavci. Proizvođač Lazar Đukić iz Gospođinaca pripremio je parcelu za proizvodnju krastavaca i tom prilikom primenio je “NutriVeg” u količini od 800 kg po hektaru. Pitali smo Lazara zašto se opredelio za “NutriVeg”? ” Na ovoj parceli će biti krastavci i tu ćemo ići oko 800 kg po hektaru NutriVega. Postavljamo sistem za navodnjavanje kap po kap, jer nam je u interesu da imamo visok prinos kvalitetnog roda. Otprilike to je neka dobra kombinacija, s obzirom na to da radimo za izvoz za Nemačku. Odnos cene i kvaliteta je izuzetno dobar”, rekao je Lazar Đukić. Poput Marka i Lazar je saglasan da je dobro šro je u Srbiji ponovo zaživela proizvodnja mineralnog đubriva, što bi trebalo da doprinese većoj ponudi kvalitetnih mineralnih đubriva, a po pristupačnijim cenama.


RTCG - Radio Televizija Crne Gore - Nacionalni javni servis :: Društvo :: Tender spriječio blokadu saobraćaja kroz Župu\nOPŠTINA NIKŠIĆ REAGOVALA 09. 04. 2019. 14:10 >> 14:10 0\nOPŠTINA NIKŠIĆ REAGOVALA\nRukovodstvo Opštine Nikšić raspisalo je tender za rekonstrukciju prve dionice glavne saobraćajnice u nikšićkoj Župi u dužini od oko 6,1 kilometar, čime je spriječena od mještana najavljena blokada teretnog saobraćaja kroz taj kraj.\nPredsjednik Mjesne zajednice Župa Nikšićka Dragoljub Radulović, saopštio je da je lokalna uprava Nikšića ispoštovala dogovor i raspisala tender za rekonstrukciju dionice od Rubeža do brane na jezeru Liverovići, za koji se ponude očekuju do 6. maja.\n"Ovo je bitan korak ka unaprjeđenju infrastrukture u našoj mjesnoj zajednici. Ovim je rukovodstvo Opštine potvrdilo da, koliko je to u njihovoj mogućnosti, nastavlja da rješavaju probleme u Župi", ocijenio je Radulović.\nPrema njegovim riječima, neophodno je da im i firma "Uniprom metali" koja eksploatiše rudu iz tog kraja, odgovori na zahtjev da li je i u kojoj mjeri spremna da investira u sanaciju preostale dionice do sela Morakovo, sa krakom prema selu Zagrad.\n”Očekujemo i reakciju Vlade da se kroz državne budžete opredijele sredstva za taj projekat, čiju izradu očekujemo ove godine. Čekamo i razgovor sa predstavnicima Vlade o drugim zahtjevima i konkretizovanje aktivnosti za njihovo rješavanje", podsjetio je Radulović.\nMještani Župe, kako je kazao, insistiraće na realizaciji svih zahtjeva donešenih na prethodnim protestnim okupljanjima, kako bi taj kraj konačno bio primjer uređene zajednice, "jer to zaslužuje”.\nMještani nikšićke Župe na okupljanju 7. aprila saopštili su da će čekati da lokalna uprava Nikšića u utorak raspiše najavljeni tender za rekonstrukciju glavne saobraćajnice kroz taj kraj, a u suprotnom u srijedu bi blokirali prolaz za teretni saobraćaj.\nRadulović im je tada kazao da je dobio najavu od lokalne uprave da će tender za glavni put od Rubeža prema Župi u dužini od oko 6,1 kilometar biti raspisan 9. aprila i da projektna vrijednost radova, koji će biti u kontinutetu, iznosi oko 1,41 milion eura.\nRadulović je naveo da je iz lokalne uprave obrazloženo da su rok za pripremu tenderske dokumentacije morali promijeniti zbog izmjene Plana javnih nabavki.\nMještani će od nadležnih u državi tražiti i garancije o ispunjenju svih zahtjeva donesenih na zboru 23. marta koji se odnose na poboljšanje infrastrukture u kraju i izričiti su da će u slučaju njihovog kršenja blokirati teretni saobraćaj kroz Župu.\nRadulović je najavio da će se mještani okupiti u Župi 12. maja, ukoliko ne bude ispoštovano dogovoreno i tada će "institucije morati doći kod mještana".\nŽitelji Župe su na protestu zatražili da se sva koncesiona sredstva opredijele za potrebe tog kraja i uplaćuju na poseban račun uz kontrolu Vlade, a koja bi bila namijenjena projektima koje kandiduje Mjesna zajednica Župa.\nMZ Župa Nikšićka broji 12 sela u kojima živi više od četiri hiljade mještana.\nStipendije za pet studenata iz Župe


Vesti online / Vesti / Svet / Užas u Grčkoj: Raskomadana tela na pruzi\nUžas u Grčkoj: Raskomadana tela na pruzi\nGrčke vlasti saopštile su da su na pruzi u blizini granice sa Turskom pronađena raskomadana tela tri osobe. Veruje da su migranti koje je tokom noći udario voz.\nPolicija je saopštila da je ljudske ostatke danas ugledao mašinovođa, koji je zaustavio voz i obavestio vlasti, prenosi AP.\nTela su toliko unakažena da se pol i starost ne mogu odrediti, navodi američka agencija.\nVlasti veruju da se očigledna nesreća dogodila u ponedeljak uveče, u blizini sela Filakas između severoistočnih gradova Aleksandropulis i Komotini.\nInače, u Grčkoj je zabeleženo više fatalnih nesreća u kojima su vozovi udarili migrante koji su spavali na šinama ili su hodali duž pruge u mraku, podseća AP.\nSVET Atina i Vašington produbljuju vojnu saradnju?


Ovaj međunarodni standard razvijen je od strane IQNet organizacije.\nPreduzeće Rudnik je jedino preduzeće u branši koje je nosilac sertifikata za upravljanje društvenom odgovornošču u okviru 10 sertifikovanih preduzeća u Srbiji i jedno u Moravičkom okrugu.\n"U oblasti društveno odgovornog poslovanja, pored novog standarda IQNet SR 10, primenjeni su i zahtevi iz standarda ISO 26000 (Uputstvo o društvenoj odgovornosti). U oblasti međunarodnih standarda takođe smo vlasnici Integrisanog sistema menadžmenta, jedini u branši: ISO 9001 (Sistem upravljanja kvalitetom), ISO 14001 (Sistem upravljanja zaštitom životne sredine) I OHSAS 18001 (Sistem za zaštitu zdravlja i bezbednosti na radu)", saopštavaju iz ROC Rudnik.\nIz ovog preduzeća navode da u oblasti društveno odgovornog poslovanja, pored novog standarda IQNet SR 10, primenjeni su i zahtevi iz standarda ISO 26000 (Uputstvo o društvenoj odgovornosti). U oblasti međunarodnih standarda takođe smo vlasnici Integrisanog sistema menadžmenta, jedini u branši: ISO 9001 (Sistem upravljanja kvalitetom), ISO 14001 (Sistem upravljanja zaštitom životne sredine) I OHSAS 18001 (Sistem za zaštitu zdravlja i bezbednosti na radu).\n* IQNet (The International Certification Network) je međunarodno i najveće udruženje certifikacionih tela sa središtem u Bernu. Čini ga ukupno 37 certifikacionih tela.\n* JUQS (društvo za sertifikaciju i nadzor sistema kvaliteta d.o.o. iz Beograda - sertifikaciono telo akreditovano od strane Akreditacionog tela Srbije) članica IQNet-a.


Inaguracija - Blic Online\nMedvedev na inaguraciji Erdogana\nRuski premijer Dmitrij Medvedev predvodiće delegaciju Ruske Federacije na ceremoniji inauguracije turskom predsedniku Redžepu Tajipu Erdoganu 9. jula u Ankari.\nStrani mediji: Vučić je najuticajniji srpski političar\nSvetski mediji preneli su danas da je Aleksandar Vučić položio zakletvu kao novi predsednik Srbije uz obećanje da će raditi za mir i stabilnost na ratom iscrpljenom Balkanu, uz jačanje oružanih snaga zemlje.\nPUT PLAĆA SAM Palma ide na inauguraciju Donalda Trampa\nLider Jedinstvene Srbije i narodni poslanik Dragan Marković-Palma otputovao je danas u SAD na inaguraciju Donalda Trampa, gde će, kako je rekao, imati i sastanke sa više gradonačelnika.\nDačić: Nema uvođenja viza za Srbiju zbog migracija sa Kosova\nPrvi potpredsednik Vlade i ministar spoljnih poslova Ivica Dačić izjavio je danas da masovne migracije Albanaca sa Kosova nisu problem Srbije i da njeni građani mogu biti mirni, jer neće biti nikakvog ponovnog uvođenja viza.\nMišćević: Odluka Vučića nije mogla biti bolja\nŠefica pregovaračkog tima za pregovore o pristupanju Srbije Evropskoj uniji Tanja Mišćević ocenila je danas da je dobra odluka premijera Srbije Aleksandra Vučića da prisustvuje inauguraciji predsednice Hrvatske u Zagrebu.\nNEMA POZIVNICE Nije izvesno da će Nikolić ići na inaguraciju Kitarović\nPredsednik Srbije Tomislav Nikolić još nije dobio zvaničnu pozivnicu za inauguraciju novog hrvatskog predsednika Kolinde Grabar Kitarović 18. februara, ali još nije izvesno ni da će ceremoniji i prisustvovati - pišu "Večernje novosti".\nDejvid Kameron u iznenadnoj poseti Kabulu\nBritanski premijer Dejvid Kameron doputovao je danas u iznenadnu posetu Kabulu, nekoliko dana posle inauguracije novog predsednika Avganistana Ašrafa Ganija.


Uporedite cene za Panasonic DMP-BDT167EG dvd plejer, Panasonic DMP BDT 167EG komentari\n12.780 din -10%\nUpozorenje: cene, linkovi i specifikacije proizvoda za Panasonic DMP-BDT167EG su postavile naše listane online prodavnice. Molimo obavestite nas ukoliko naiđete na neku grešku.\nPregled: Panasonic DMP-BDT167EG\nPronađite najbolju ponudu za Panasonic DMP-BDT167EG na portalu ShopMania. Možete kupovati Panasonic DMP-BDT167EG u stotinama pouzdanih online prodavnica koje isporučuju na teritoriji cele Srbije, po najboljim cenama za Panasonic DMP-BDT167EG. Pročitajte komentare kupaca u našoj grupi, pogledajte slike Panasonic DMP-BDT167EG i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije dvd & blu-ray plejeri, i kupite po najnižim mogućim cenama Panasonic DMP BDT 167EG dvd plejer i hiljade drugih sličnih proizvoda.\nPanasonic DMP BDT 167EG - Slična pretraga: Panasonic DMP BDT 167EG, Panasonic DMP BDT 167 EG, Panasonic DMP BDT167 EG, Panasonic DMPBDT 167EG, Panasonic DMPBDT 167 EG, Panasonic DMPBDT167 EG, Panasonic DMP BDT167EG


Visok plasman Marka Marjanovića na EP za seniore u Glazgovu\n– Marjanović je tokom čitavog šampionata pokazao izvanredne trkačke karakteristike. I finale je izveslao na visokom nivou. Tokom čitavog okršaja za odličja ravnopravno je konkurisao za postolje i za svega jednu stotinku ostao bez četvrtog mesta, a bio svega na sekund i po zaostatka za osvajačem bronze. U svakom slučaju i on je, poput dvojca Miloš Vasić, Nenad Beđik, u Glazgovu napravio odličnu osnovu za nastup na Svetskom prvenstvu za seniore u Plovdivu, i ja svoj trojici čestitam na tome – kazao je trener i šef Stručnog štaba našeg Kluba Nebojša Ilić i dodao – Marjanović, Vasić i Beđik rezultatima, upornošću, odnosom i posvećenošću radu daju veliki entizijazam čitavoj srpskoj veslačkoj porodici, istovremeno ulivaju ogorman optimizam da na najjačem i najznačajnijem takmičenju u ovoj godini, planetarnom šampionatu u Bugarskoj, možemo do još boljih rezultata.\nNaš reprezentativnidubl skul Igor Đerić, Aleksandar Beđik s vremenom 6:36.87 bio je šesti u B finalu ove discipline tako da je šampionat u Glazgovu završio na 12. mestu. Prvo mesto u okršaju za plasman od sedmog do 12. mesta osvojio je čamac Nemačke (6:19.27), druga je bila posada Holandije (6:21.52), treća Norveška (6:23.15), četvrta Grčka (6:24.51), a peta Belgija (6.30.43).


Šta kada dete nema drugare u školi - Moj pedijatar\nMama blogerka Džojs Slejton ima devetogodišnju ćerkicu koja već godinama pati zbog odbacivanja od strane društva u školi. Međutim, tek kada je mama Džojs to primetila, problem je rešen. Naime, Džojs je počela da volontira u školi svoje ćerkice i potrudila se na sve načine da svoju ćerkicu uključi u igru druge dece i to je urodilo plodom – danas ova devojčica ima mnogo drugara!\nOva majka priznaje da je imala sreće jer je volontiranje u školi njene ćerkice moguće, ali želi da pomogne svim roditeljima i mališanima koji se suočavaju sa sličnim problemom. Zbog toga je, naučena svojim iskustvom, izdvojila nekoliko načina da pomognete svojim usamljenim dečacima i devojčicama.\nEvo njenih predloga:\nIgračke za školu\nPoklonite svom usamljenom mališanu veliku kutiju prepunu kreda u boji i posavetujte ga da, ukoliko je to dozvoljeno, na velikom odmoru nacrta nešto na asfaltu ispred škole. Neka kutiju ostavi slobodnom kako bi svi kojima se dopadne ova aktivnost mogli da uzmu kredu i pridruže se.\nOhrabrite ga da se pridruži\nAko se u školi vašeg deteta organizuju takmičenja i kvizovi, predložite mu da se prijavi za neki kako bi steklo socijalne veštine. Takođe, ovo je prilika da se istakne i skrene pažnju na sebe.\nUkoliko su “školice” popularne na malom i velikom odmoru, predložite svom mališanu da se jednostavno pridruži grupi tako što će stati u red. U ovakvim igrama su dobrodošli svi koji, jednostavno, stanu u red.\nRazmislite: za šta su mališani ovih dana zainteresovani? Da li su to neke sličice, narukvice ili lego kockice? Pratite sa svojim dečakom ili devojčicom interesovanja današnje dece i pomozite mu da se uključi u popularne dečje aktivnosti.\nKnjiga je ponekad najbolji drug\nOvo nije savet koji će vam pomoći da dete uključite u igru, ali ukoliko su odmori vašem mališanu bolni zbog ignorisanja od strane drugih, a voli da čita, obezbedite mu dovoljno knjiga da na svakom odmoru između časova uživa!\nOrganizujte druženja s decom prijatelja i rođaka\nMožda bi ovo moglo biti neprijatno vašem usamljenom detetu, ali nije loša ideja da pozovete mališane iz komšiluka ili članove dalje porodice i osmislite nazabavnije moguće igre!\nOsmislite posleškolske aktivnosti\nOrganizujte komšijski “klubić” u kojem će mališani moći da se druže i crtaju zajedno, prave mozaike, kolaže i grade prijateljstva kroz kreativne igre.


RTS :: Udahni, sedi, odmori se – učionica na svežem vaduhu\nNauka Udahni, sedi, odmori se – učionica na svežem vaduhu\nsubota, 15. jun 2019, 12:00 -> 03:08\nCentar za građansko delovanje raspisao je krajem septembra konkurs za idejna rešenja mladih za sređivanje javne površine značajne za širu društvenu zajednicu. Projekat je ostvaren uz podršku Ministarstva omladine i sporta, u okviru programa „Mladi su zakon“.\nUčenici Politehnike – škole za nove tehnologije su u okviru đačkog parlamenta poslali predlog za uređenje dela škole, tačnije školskog dvorišta, koje je zamišljeno kao učionica na otvorenom.\nNovčana sredstva kao nagrada na ovom konkursu, iskorišćena su za kupovinu klupa, kao i za sređivanje kompletnog dvorišnog eksterijera.\nOvakav vid nastave u svetu se smatra veoma pozitivnim. Održava se u mnogim zemljama, čak i u mlađem uzrastu, kroz boravak u šumi ili nekom drugom prirodnom okruženju.\n„Pokušali smo da napravimo mesto i za učenje i za odmor, a ideja je da što više učenika dnevno provede bar jedan čas na svežem vazduhu, te je i ceo projekat nazvan ʼUčionica na svežem vazduhuʼ sa sloganom ʼUdahni, sedi, odmoriʼ. Počeli smo od nastave građanskog vaspitanja, a planira se proširenje nastave i na druge društvene predmete (istorija, srpski jezik i književnost, sociologija, filozofija...) koji ne zahtevaju upotrebu savremenih didaktičkih sredstava na svakom času“, kaže Sanja Mijatović, nastavnica građanskog vaspitanja Politehnike – škole za nove tehnologije.\nKako kaže nastavnica Mijatović, pored toga što smanjuje stres, boravak u ovakvom, prirodnom ambijentu, pozitivno utiče i na koncentraciju učenika i njihovo celokupno zdravlje.\nMali podsetnik o tome koliko je bitno da vreme provode na svežem vazduhu napisan je na plakatu koji stoji na samom ulazu u dvorište.\nNaučnici još istražuju sve aspekte delovanja svežeg vazduha na naš organizam, ali do sada je poznato da boravak na svežem vazduhu pozitivno deluje na našu psihu i sasvim je sigurno da opušta, snižava pritisak i usporava rad srca.\nPoznato je i da smo energičniji kada boravkom na svežem vazduhu svom telu omogućimo više kiseonika nego inače.\nUpravo zato, u letnjim danima nam nisu dovoljni rashladni uređaji, već je potrebno i da povremeno provetravamo i omogućimo kiseoniku da uđe u prostor u kome boravimo.\n„Učenici vole novi ambijent u kome provode časove građanskog vaspitanja, osećaju se relaksirano i imaju snage da ostatak nastave provedu u učionicama. Osim svih ovih koristi, učenje u prirodi je sasvim sigurno zanimljivije od boravka u zatvorenom prostoru i olakšava proces celokupnog učenja“, zaključuje nastavnica Mijatović.\nUčenici se raduju svakom sunčanom danu, jer ih ovakav vid nastave opušta, ali ih istovremeno i motiviše za rad i pobuđuje im kreativnost.


Izvor: Radio Televizija Vojvodine, 24.Jul.2021, 05:44\nSavet bezbednosti Ujedinjenih nacija odbacio je Nacrt rezolucije Rusije i Kine o ukidanju Kancelarije visokog predstavnika u Bosni i Hercegovini.\nZa Nacrt su glasali samo predlagači Kina i Rusija, prenele su banjalučke "Nezavisne novine".\nNiko nije bio protiv, a 13 predstavnika zemalja članica Saveta bezbednosti bilo je uzdržano.\nNakon glasanja, Rusija i Kina su izrazili žaljenje što rezolucija nije usvojena jer smatraju da je novoizabrani visoki predstavnik >> Pročitaj celu vest na sajtu Radio Televizija Vojvodine << Kristijan Šmit nelegalan bez potvrde Saveta bezbednosti.\nPredstavnik SAD rekao da su sve članice Upravnog odbora Saveta za sprovođenje mira prihvatile agendu 5+2 za zatvaranje OHR-a, uključujući i Rusiju.\nU kratkom nacrtu rezolucije, u koji je uvid imala agencija AP, navodi se da ovlašćenja koja su data visokom predstavniku na konferenciji za sprovođenje Dejtonskog sporazuma 1997. godine više nisu potrebna zbog napretka koje su postigle strane u BiH.\nList podseća da su ambasadori zemalja članica Upravnog odbora Saveta za sprovođenje mira u BiH 27. maja imenovali Kristijana Šmita za novog visokog predstavnika, a da se Rusija nije saglasila sa ovom odlukom.


O privrednim izazovima tokom korona krize: Vincent Clerc, Maersk - Pluton Logistics\n18/04/2020 18/04/2020 Milica Milosavljevic\tMaersk, Maersk Ocean and Logistics, Rekli su o koroni, Vincent Clerc\nDok uticaj krize počinje da se oseća u poslovanju svih kompanija, Maersk je i dalje odlučan da podrži svoje klijente i preduzimamo sve potrebne mere kako bi naši brodovi plovili, luke poslovale i globalna trgovina funkcionisala, istakao je Vincent Clerc, generalni direktor sektora Ocean and Logistics u kompaniji Maersk, u poslednjem obraćanju posvećenom izazovima poslovanja u doba pandemije covid-19.\nKako navodi, kompanija Maersk čini sve što je moguće kako bi se iznašla rešenja koja klijentima omogućavaju da se nose s poremećajima na tržištu. U odgovoru na novonastale promene, akcenat je stavljen i na pravovremeno savetovanje kupaca, kako bi im što pre bilo omogućeno da se prilagode okolnostima.\n– Brodovi plove, luke rade, intermodalni transport funkcioniše. Međutim, svi se suočavamo sa ograničenjima koja su izvan naše kontrole, poput nedostatka radne snage zbog karantinskih mera, koje ponekad mogu dovesti i do zastoja. Zbog toga uvek ohrabrujemo klijente da nam se obrate kako bismo im pomogli u iznalaženju alternativnih rešenja, kako bismo, recimo, sprečili stajanje robe u luci ili zadržavanje kontejnera – rekao je Vincent Clerc, savetujući klijente da prate i posebnu stranicu maersk.com/stai-ahead.\n– Da bismo se na najbolji način izborili sa krizom covid-19, važno je da nastavimo blisku saradnju i da sve strane uključene u lanac snabdvanja, od terminala do vlasnika tereta, nastave da razvijaju partnerstvo i kooperativnost.\nVincent Clerc od početka krize redovno se javno obraća klijentima i partnerima, a poslednji objavljen tekst možete pročitati na kompanijskom sajtu.\n← Novi režim isprava koje prate ROBU U PREVOZU tokom vanrednog stanja\nKrediti uz GARANCIJU države – Privredi od 21. aprila dostupno 2 milijarde evra →


27 Februar, 2009 00:23\nVladini zvaničnici, koji su želeli da ostanu anonimni, izjavili su pred objavljivanje predloga budžeta za fiskalnu 2010, koja počinje 1. oktobra 2009, da će ogromni troškovi za Obamine ciljeve biti delimično nadoknađeni kresanjem izdataka za poljoprivredne subvencije, kao i u drugim oblastima.\nDemokrata Obama je obećao da će za četiri godine prepoloviti deficit veći od bilion dolara koji je nasledio od bivšeg republikanskog predsednika Džordža Buša, odnosno da će ga do 2013. smanjiti na 533 milijarde dolara ili tri odsto BDP.\nPredsednik Obama zatražio je temeljnu reviziju poslovanja Vol strita (Wall Street), rekavši da su potrebne velike promene da bi se izbeglo ponavljanje finansijskog urušavanja.\nNa sastanku u Beloj kući, republikanski poslanici u Kongresu su rekli da će raditi s novom administracijom da bi predlog izmena regulative finansijskog tržišta bio završen u naredne dve sedmice. Obama, demokrata, kaže da je "bolno iskustvo" pokazalo da pravila moraju da budu modernizovana.\n- Ekonomija ne može da vodi tržišta 21. veka sa regulativom iz 20. veka - rekao je on.\nPostoji široka saglasnost među stručnjacima za novčana tržišta - i u SAD i oko sveta - da je nužno modernizovati propise rada finansijskih institucija. Neki veruju da bi brza akcija na donošenju nove regulative pomogla u popravci razbijenog finansijskog sistema tako što bi povratila poverenje. Ali, drugi kažu da bi rad na propisima dok kriza traje mogao da pogorša stanje.\n- Jaka finansijska tržišta traže jasna pravila na putu. Ne zato da bi se zastrašile finansijske institucije, već da zaštite građane i ulagače i pre svega da održavaju te finansijske institucije snažnim - rekao je Obama.\nIzjava predsednika uzdrmala je berzanske ulagače. Akcije na Vol stritu su pale posle jučerašnjeg nervoznog trgovanja.\nIzdaci će, međutim, porasti kako bi se ostvarili glavni ciljevi, uprkos kresanju troškova. Budžetom je predviđeno da se ostavi po strani 250 milijardi dolara, za slučaj da Obama odluči da zatraži od Kongresa još novca za pomoć oslabljenom američkom finansijskom sistemu. U budžet je takođe uključen desetogodišnji rezervni fond, vredan 634 milijarde dolara, za finansiranje predsednikovog predloga reforme zdravstvenog sektora.\nJedan zvaničnik je ukazao da su u budžet uključene stotine milijardi dolara prihoda, počev od 2012. i tokom daljeg dugog niza godina, koji će pristići iz sistema trgovine emisijama gasova s efektom staklene bašte, što je jedan od glavnih Obaminih predloga za borbu protiv globalnog zagrevanja.\nBudžetski deficit od 1,75 biliona dolara koji se prognozira za fiskalnu 2009. je odraz manjka nagomilanog tokom vladavine Bušove administracije, kao i novih izdataka u okviru stimulativnog plana, vrednog 787 milijardi dolara, koji je Obama nedavno potpisao.\nPrivreda SAD je već 14 meseci u recesiji, podstaknutoj finansijskom krizom koja se proširila širom sveta. Obama smatra da je veliko povećanje vladinih paketa pomoći od ključnog značaja za izbegavanje ekonomske katastrofe.\nZa Obamu će predstavljati veliki izazov da za svoj predlog budžeta dobije podršku zakonodavaca, od kojih se neki mogu protiviti kresanju troškova za neke programe, kao što su poljoprivredne subvencije koje uživaju veliku podršku u Kongresu.\nBudžetom je predviđeno da troškovi za rat u Iraku i Avganistanu ove godine dostignu nešto više od 140 milijardi dolara i 130 milijardi dolara u fiskalnoj 2010, dok bi kasnije trebalo da opadnu na 50 milijardi dolara godišnje. Vašington je na te ratove utrošio oko 190 milijardi dolara u 2008. Predviđeno je takođe da postepeno budu ukinute direktne vladine isplate proizvođačima useva koji ostvaruju godišnji prihod veći od 500.000 dolara, čime bi bilo ušteđeno 9,8 milijardi dolara tokom 10 godina, kao i da se eliminišu subvencije za skladištenje pamuka, što će doneti dodatnu uštedu od 570 miliona dolara tokom istog perioda, što bi sve trebalo da doprinese smanjenju budžetskog deficita.\nBudžetom predviđeni desetogodišnji rezervni fond pomoći će finansiranje unapređenja sistema zdravstvene zaštite, što je jedno od velikih obećanja Obame tokom njegove predsedničke kampanje. Obama je tada obećao da će zdravstveno osiguranje proširiti na 46 miliona sada neosiguranih stanovnika SAD. Sjedinjene Države na zdravstvenu zaštitu troše više od bilo koje druge zemlje, ali se njihov sistem, koji po kvalitetu zaostaje za mnogim drugim nacijama, smatra neefikasnim.\nBudžet za fiskalnu 2010. treba da bude odobren u Kongresu da bi bio ozakonjen.\n24 Februar, 2009 20:49\nKurs dinara jaca 94.2\nNBS danas nije intervenisala na međubankarskom deviznom tržištu, a od početka godine intervenisala je sa ukupno 530,8 miliona evra. Od početka godine srpska valuta najslabija je bila 28. januara, kada je zvanični srednji kurs evra bio 96,3388 dinara, a najjača 5. januara, kada je srednji kurs bio 89,5436 dinara za evro. U prošloj godini, dinar je bio najslabiji 4. decembra, kada je evro vredeo 91,63 dinara, a najjači 7. avgusta, kada je srednji kurs bio 75,75 dinara za evro.\n23 Februar, 2009 23:10\nCena zlata ponovo raste\nUporedo s padom indeksa na svetskim berzama hartija od vrednosti - američki Dau Džons i evropski indeksi su prošle sedmice pali na šestogodišnji minimum - sve veći apetiti za zlatom doprineli su da taj metal od početka godine poskupi za 12 odsto uprkos slabljenu tražnje u industriji i sektoru nakita.\n- Ključno je da cena zlata ostane iznad 1.000 dolara za uncu i da se približi istorijskom rekordu od 1.030,80 dolara, a ako do toga dođe početkom ove sedmice, do petka bi rekord mogao da bude premašen - izjavio je analitičar firme "Micubiši korp fjučers" Šudži Sugata.\nZlatom se u ponedeljak na berzi u Njujorku trgovalo po ceni od 988 dolara za uncu, dok je u petak cena iznosila 1.005,40 dolara, što je za 2,5 odsto manje u odnosu na istorijski rekord od 1.030,80 dolara za uncu iz marta prošle godine.\n- Ako akcije nastave da padaju, cena zlata će nastaviti da raste - predviđa menadžer japanske filijale Standard banke Juiči Ikemizu.\n22 Februar, 2009 13:56\nSaab pred bankrotom\nPotez je povučen pošto je švedska vlada odbila zahtev Dzeneral Motorsa da ubrizga novac u Saab, sa obrazloženjem da je na američkoj kompaniji da spasava marku.\nDzeneral Motors je tražio kupca za svoj pogon u Švedskoj ali je rekao da mu treba više novca da bi pripremio Saab za prodaju.\n"Tragamo za svim raspoloživim opcijama da finansiramo i/ili prodamo Saab, a reorganizacija je najbolji način da se stvori zaista nezavisna kompanija spremna za ulaganja," kaže direkror Saaba, Jan Ake Jonšon, u saopštenju.\nAko sud odobri banrotstvo, koje će privremeno zaštiti Saab od poverilaca, reorganizacija će biti sprovedena za tri meseca pod uslovom da se pojavi finansijer.\nDzeneral Motrost kaže da mu treba oko 6 milijardi dolara podrške vlada Kande, Nemačke, Britanije, Švedske i Tajlanda da bi mogao da finansira rad svojih pogona u tim zemljama\n01 Februar, 2009 23:40\nKurs dinara u padu\nEvro će vredeti oko 62 pare više nego u petak, 30. jauara, kada je kurs bio 94,1012 dinara za evro.\nNBS je u petak na međubankarskom deviznom tržištu prodao 44,6 miliona evra zbog povećane tražnje za evropskom valutom.\nOd početka godine NBS je na međubankarskom tržištu intervenisao sa ukupno 376,3 miliona evra, da bi sprečio prevelike dnevne oscilacije kursa dinara.


Vučić sa šefom Delegacije Evropske unije ambasadorom Semom Fabricijem: članstvo u Evropskoj uniji prioritetni cilj Srbije | INFO 24\nPredsednik Republike Srbije Aleksandar Vučić sastao se danas sa šefom Delegacije Evropske unije ambasadorom Semom Fabricijem, sa kojim je razgovarao o ključnim kratkoročnim i dugoročnim prioritetnim radnjama u vezi sa vladavinom prava i demokratskim upravljanjem.\nAmbasador Fabrici je podsetio da akcioni plan Srbije za poglavlja 23 i 24 predstavlja glavni plan za reforme u oblasti vladavine prava. Transparentno i svrsishodno sprovođenje reforme je od najveće važnosti za demokratiju i prosperitet Srbije. Konstatovao je da poseban prioritet imaju reforme u pravosuđu, borbi protiv korupcije i organizovanog kriminala i slobode medija.\n„Srpski parlament bi trebalo da zvanično otpočne drugu fazu međustranačkog dijaloga, dok radna grupa za izbore treba da počne sa primenom prioritetnih preporuka OSCE-ODIHR, uz redovne konsultacije sa ODIHR. Takođe, neophodno je izraditi nacrt i primeniti raspored za ključne odrednice u procesu ustavnih reformi“, istakao je predsednik Vučić. On je naglasio da je neophodno brzo početi sa primenom radnji predviđenih u akcionom planu medijske strategije, što obuhvata i početak izrade nacrta za izmene i dopune Zakona o javnom informisanju i medijima. Izrada revidiranog Zakona o finansiranju političkih aktivnosti u skladu sa preporukama ODIHR, takođe je jedan od uslova kako bi Srbija brže napredovala u pristupnim pregovorima i učinila pravi napredak u vladavini prava.


f Večeras gašenje sijalica za našu planetu - Arhus Centar Subotica\nVečeras gašenje sijalica za našu planetu\nSrbija će večeras podržati globalnu akciju Svetskog fonda za prirodu "Sat za našu planetu" simboličnim isključivanjem rasvete i dekorativnog osvetljenja na jedan sat.\nOd 20.30 do 21.30 javne ustanove i gradjani učešćem u najznačajnijem svetskom dogadjaju te vrste, ukazaće na štetnost uticaja čoveka na klimu i posledice prekomerne potrošnje ograničenih prirodnih resursa.\nU kućama i stanovima, školama, poslovnim zgradama, znamenitim gradjevinama i spomenicima širom planete biće isključena svetla na jedan sat.\nU Srbiji su podršku najavili Skupština Srbije, Narodna biblioteka Srbije i druge javne ustanove.\nPodršku će pružiti i Ministarstvo energetike, Ministarstvo prirodnih resursa, pokrajinski sekretarijat za urbanizam, Sekretarijat za zaštitu životne sredine, grad Novi Sad, kao i škole, organizacije civilnog društva i preduzeća.\nCentralne manifestacije biće od 20 časova u Beogradu - u Studentskom parku, u Novom Sadu - na Trgu Slobode i u Nišu - u Parku Svetog Save.\nU Srbiji se prošle godine akciji priključilo skoro 40 gradova i opština.\nAkcja "Sat za našu planetu" se organizuje sedmi put u svetu, a peti put u Srbiji. Počela je 2007. godine u Sidneju uz učešće od 2,2 miliona ljudi, a do prošle godine se priključilo više od 7.000 gradova u 152 zemlje.


Raspored - Radio Slobodna Evropa, Četvrtak 25 mart/ožujak 2010\nsub 20. mar/ožu ned 21. mar/ožu pon 22. mar/ožu uto 23. mar/ožu sri/sre 24. mar/ožu čet 25. mar/ožu pet 26. mar/ožu sub 27. mar/ožu ned 28. mar/ožu pon 29. mar/ožu uto 30. mar/ožu\nVozači i ograničenja brzine – šta i kako protiv nesavjesnih vozača? Redovna rubrika Radija 27 četvrtkom je “Radio ordinacija”. Redovni sadržaji jutarnjeg programa za BiH su i vijesti i muzika.\n- Prvi uspeh susreta hrvatskog i srpskog predsednika. Ivo Josipović i Boris Tadić nisu isključili mogućnost vansudskog poravnanja u slučaju spora pred Međunarodnim sudom pravde u Hagu. - Takođe, poslušajte stavove zabeležene među poslanicima u Skupštini Srbije o tekstu srebreničke deklaracije, kao i reakcije koju najava usvajanja takvog dokumenta u Beogradu, budi u BiH. - Nakon snažnog zemljotresa koji je pogodio Manilu, naša sagovornica je i direktorka Seizmološkog zavoda Srbije, Slavica Radovanović. - Prenosimo i reportažu iz jednog sela nadomak Čačka gde meštani traže da se na adekvatan način obeleži sećanje na vreme kada su lokalni seljaci pomogli izgradnju improvizovanog aerodroma i spasili američke pilote.\nU programu za Crnu Goru, između ostalog, poslušajte: - Da li će Vlada nakon još jedne presude Ustavnog suda konačno objaviti odgovore iz Upitnika EK o korupciji? - Kako je intervju Stanka Subotića podijelio crnogorsku medijsku scenu - Kako taksisti u Budvi zloupotrebljavaju parkinge stambenih objekata u tom gradu\n- Izbegličko pitanje ne sme biti politizovano, poručili su šefovi diplomatija Hrvatske, Srbije, Crne Gori i Bosne i Hercegovine sa skupa u Beogradu. - Dodik pristao da podrži kandidata HDZ-a na izborima za Predsedništvo BiH. - Prenosimo i procene koliko je izvesno da će Srbija i Hrvatska iz spora pred Međunarodnim sudom pravde izaći kroz vansudsko poravnanje. - Poslušajte kako su Beograđani komentarisali akciju podsećanja na žrtve zločina počinjenih na Kosovu. - Takođe, prenosimo i priču trojice policajaca koji su iz Zapadne Morave izvukli 18 godina staru devojku nakon što je pokušala samoubistvo.\nU današnjoj emisiji, između ostalog, objavljujemo: - U Sarajevu zasjeda Dom naroda Parlamenta Federacije BiH - Dodik i Čović u Banja Luci ocijenili da se u ovom trenutku neće moći ništa posebno napraviti u parlamentarnoj raspravi kada je u pitanju provođenje presude u slučaju "Sejdić i Finci protiv BiH". - U Beogradu se održava regionalna konferencija posvećena trajnim rješenjima za izbjegla i interno raseljena lica - Počeo Samit Evropske unije


Predsednik Senegala pozdravio intervenciju u Maliju\nLideri islamskog sveta otvorili su danas u Kairu njihov 12. samit na kome će dominirati situacija u Siriji, gde sukobi traju skoro dve godine, a tema će biti i francuska vojna intervencija u Maliju.\nNa samitu Organizacije islamske saradnje (OIC), (ranije Organizacija islamske konferencije), učestvuje više lidera 57 zemalja članica, uključujući predsednike Irana Mahmud Ahmadinedžad i Turske Abdulah Gul.\nOdlazeći predsednik Organizacije, predsednik Senegala Maki Sal, u uvodnom govoru na otvaranju samita, pohvalio je francusku intervenciju u Maliju protiv islamskih ekstremista.\n"Ne možemo dozvoliti manjini terorista da počine zločin, iskrive našu veru i prodube mržnju prema islamu", rekao je Sal okupljenim liderima muslimanskih država.\nOn je ukazao na podele među državama koje učestvuju u ovom dvodnevnom samitu gde su okupljeni lideri iz celog muslimanskog sveta.\nEgipatski predsednik Mohamed Morsi, domaćin konferencije, ranije je više puta osudio francusku operaciju u Maliju i rekao da će akcija Pariza dovesti do stvaranja žarišta na tom mestu i uslova za širi i krvaviji sukob. Morsijevi islamistički saveznici u Egiptu\nprotestovali su ispred francuske ambasade u Kairu zbog francuske interencije.\nU svom obraćanju na konferenciji danas Morsi nije direktno osudio francusku intervenciju, ali je jasno rekao da Kairo ne podržava vojne akcije u Maliju.


Zorana Mihajlović: Mora se pametno gazdovati mineralnim resursima Srbije - Energija Balkana\nPočetna » Ekonomija » Zorana Mihajlović: Mora se pametno gazdovati mineralnim resursima Srbije\nZorana Mihajlović: Mora se pametno gazdovati mineralnim resursima Srbije\nBlizu 200 milijardi dolara je vrednost potvrđenih rezervi mineralnih sirovina kojima Srbija raspolaže. Izmene zakona o rudarstvu neophodne su zbog zaštite mineralnog bogatstva Srbije, većih prihoda i kvalitetnijih investicija, kaže potpredsednica Vlade Srbije i ministarka rudarstva i energetike, prof. dr Zorana Mihajlović napominjući da nema razvoja rudarstva bez snažnog i prepoznatljivog Geološkog zavoda Srbije.\n“Rudarstvo predstavlja veliki potencijal da se Srbija razvija. Blizu 200 milijardi dolara je vrednost potvrđenih rezervi mineralnih sirovina kojima Srbija raspolaže. Zadatak države je da stvori uslove da se rudarstvo razvija, ali ono što tražimo, to je da država i građani imaju korist od toga, kroz zdravu životnu sredinu, veće prihode, zaposlenost i kvalitetne investicije”, rekla je potpredsednica Vlade Srbije i ministarka rudarstva i energetike, prof. dr Zorana Mihajlović.\nSada je udeo rudarstva u BDP-u 1,9 odsto a to može za tri godine da se poveća na 3,5 do četiri odsto. Važnu ulogu u tome ima Geološki zavod Srbije, istakla je Mihajlovićeva posle sastanka sa poslovodstvom ove naučne kuće.\n”Sastanak sa predstavnicima Geološkog zavoda Srbije jedan je od najvažnijih sastanaka od kako je formirano novo Ministarstvo rudarstva i energetike. Nema razvoja rudarstva ako Geološki zavod Srbije ne dobije svoje pravo mesto, ako ne bude mnogo prepoznatljiviji i nezaobilazna adresa za sve koji rade bilo šta u oblasti rudarstva u Srbiji”, rekla je Mihajlovićeva ističući da je uloga Geološkog zavoda veoma značajna i da je potrebno da ova institucija bude prisutnija na svim državnim projektima, ne samo u oblasti rudarstva, nego i u infrastrukturi. ”Početak svega je izrada izmena Zakona o rudarstvu i geološkim istraživanjima, a moramo da imamo i jasnije kriterijume po pitanju istražnih prava. Ljudi u zavodu daju svoj maksimum, ali mi želimo da uz podršku države taj maksimum bude još veći i sigurna sam da zajedno možemo da pokrenemo stvari.”\nDirektor Geološkog zavoda Srbije, Dragoman Rabrenović istakao je da je pokrenuto nekoliko važnih pitanja, uključujuči izmene Zakona o rudarstvu i geološkim istraživanjima, kao i veću prepoznatljivost Geološkog zavoda Srbije, imajući u vidu kapacitete i međunarodnu reputaciju ove institucije.\nGovoreći o izmenama Zakona o rudarstvu i geološkim istraživanjima Mihajlovićeva kaže da je glavni cilj da se ova oblast razvija, a da država od toga ima veće prihode, kao i to da se u rudarstvo privuku kvalitetne investicije.\n“Kroz izmene Zakona o rudarstvu i geološkim istraživanjima mora se voditi računa o mineralnom bogatstvu Srbije, da se omogući da svi postupci budu pregledni i efikasni i da se spreči svaki vid zloupotreba. Želimo da stvorimo uslove da se rudarstvo razvija i zbog toga uvodimo e-rudarstvo kako bismo imali efikasnije i jednostavnije procedure. Ali, želimo da niko ne bude povlašćen ako hoće da istražuje i da posle eksploatiše neku rudu, i zbog toga ćemo predložiti se da skrati trajanje istražnih prava, a ne da neko to radi osam ili devet godina i da okupira određeni prostor”, rekla je Mihajloviećeva.\nNavodeći da postoje naknade koje se plaćaju ministarstvu i naknade po metru kvadratnom ministarka je rekla da da država od toga danas ima mali novac.\n“U redu je da dolaze investitori i da istražuju, ali država mora imati korist od svega toga i mnogo veće prihode”, kaže Mihajlovićeva.\nJedna od glavnih izmena odnosi se na to da će Vlada ubuduće za eksploataciju strateških mineralnih sirovina sprovoditi postupak u skladu sa Zakonom o javnom privatnom partnerstvu i koncesijama, čime će se voditi više računa o mineralnom bogatstvu Srbije.\nTagovi: BDP, bogatstvo, energetika, geološka istraživanja, Geološki zavod Srbije, investicije, istraživačka prava, izmene zakona, mineralni resursi, rudarstvo, Zorana Mihajlović\nPrevPRETHODNOPredložena strategija za zaposljavanje korak unazad u odnosu na prethodnu\nSLEDEĆEManjak kontejnera poskupeo prevoz robe brodovimaNext\nAERS odobrio EMS-u planove razvoja i inesticija u prenosni sistem\nSilovija mašini bi da učestvuje u energetskoj tranziciji Srbije


Selaković: Srbija ostaje na putu ka EU, ali moramo da preživimo do tada\nVesti Autor:Beta, FoNet02. nov. 202112:16 > 15:4412 komentara\nMinistar spoljnih poslova Nikola Selaković poručio je u Atini grčkim privrednicima okupljenim u Grčko-srpskoj komori za trgovinu i industriju da Srbija stabilno ostaje na putu evrointegracija i da je zahvalna grčkim prijateljima na pomoći u tom procesu, ali da do stupanja u punopravno članstvo mora da koristi sve mogućnosti za razvoj.\n„U međuvremenu, zbog kompleksnih odnosa u EU, moramo da preživimo i razvijemo ekonomiju tako što ćemo prihvatiti sve raspoložive investicije iz svih delova sveta. Naša komparativna prednost je to što imamo slobodnu trgovinu i sa EU i sa Evroazijskom ekonomskom unijom, i sa Turskom, kao i CEFTA sporazum“, rekao je Selaković, saopštilo je Ministarstvo.\nPrema njegovim rečima, druga komparativna prednost Srbije, kada je reč o stranim investicijama, jeste niska cena energije.\nPredstavljajući ekonomske rezultate Srbije u proteklih nekoliko godina i investicione potencijale zemlje, Selaković je na radnom doručku sa grčkim privrednicima, kojem su prisustvovali i predstavnici grčke vlade, poručio da je Srbija danas najbrže rastuća ekonomija u Evropi.\nSelaković se u Atini sastao i sa predsednicom Grčke Katerinom Sakelaropulu, kojoj je zahvalio na podršci koju Grčka pruža Srbiji.\n„Grčka podrška je prisutna u za dva nama izuzetno bitna pitanja, jedno je podrška pitanju od vitalnog značaja, a to je podrška našem teritorijalnom integritetu i suverenitetu kada je reč o Kosovu i Metohiji, i izražavamo nadu da će se ta podrška nastaviti. Drugo je podrška našem članstvu u EU“, kazao je Selaković.\nSelaković je izrazio zadovoljstvo uzlaznim trendom odnosa i saradnje dve zemlje i očekivanje i da će se po smirivanju epidemiološke situacije održati četvrti sastanak Visokog saveta za saradnju dve zemlje.\nKaterina Sakelaropulu zahvalila je na nesebičnoj pomoći Srbije u vreme letošnjih požara, ocenivši je kao dokaz dubokih prijateljskih odnosa dve zemlje i naroda.\n„Grčka želi strateški da pomaže Srbiji, a samit u Solunu održan 2003. godine je dobra osnova za ulazak zapadnog Balkana u EU. Mislimo da je to jedini put za bezbednost i stabilnost u regionu i dobrobit svih njegovih naroda“, rekla je Sakelaropulu.\n„Uvek smo bili na istoj strani istorije“\nSelaković je zahvalio šefu grčke diplomatije Nikosu Dendijasu na podršci Srbije po pitanju Kosova i Metohije, a Dendijas je pozvao Beograd i Prištinu da konstruktivno pristupe narednom sastanku u Briselu.\nGrčka podržava pronalaženje rešenja za kosovsko-metohijski problem putem dijaloga o normalizaciji odnosa koji Beograd i Priština vode pod pokroviteljstvom EU, naveo je Selaković, navodi se u saopštenju Ministarstva spoljnih poslova Srbije.\nSelaković je istakao značaj strateškog partnerstva Srbije i Grčke koje je ozvaničeno stavljanjem potpisa 2019. godine prilikom posete predsednika Aleksandra Vučića Atini i održavanja Visokog saveta za saradnju između Srbije i Grčke.\n„Uvek smo bili na istoj strani istorije, borili smo se za isti sistem vrednosti, borili smo se da sačuvamo suvereno pravo naših naroda da odlučuju o svojoj budućnosti. Uveren sam da ćemo tu dobru tradiciju aktivno održavati i u budućnosti“, poručio je Selaković.\nDendijas je poručio da će Grčka nastaviti da pruža podršku evropskom putu Srbije koja pripada evropskoj porodici, kao i da Atina podržava dijalog Beograda i Prištine pod pokroviteljstvom Brisela, te da poziva sve strane na konstruktivan pristup u narednim rundama razgovora.\nDendijas je zahvalio predsedniku Vučiću, Vladi Srbije i srpskom narodu na pomoći u gašenju letošnjih požara u Grčkoj.\n„Ove godine slavimo 200 godina nove grčke državnosti. Zajedno sa Srbijom bili smo uvek na istoj strani istorije. I danas smo uz srpski narod kako biste bili neodvojivi deo evropske porodice jer verujemo da tu pripadate“, rekao je Dendijas.


Grčka uskoro van evrozone\nVesti izvor: Kamarica, Tanjug, B92\nGrčka će za mesec ili za godinu dana, bez obzira na sve, izaći iz zone evra, tvrde analitičari. Grčka je formirala novu koalicionu vladu, ali joj analitičari već predskazuju brzu ostavku i prognoze za tu zemlju ostaju loše.\nEkonomisti su uvereni da će se tako i desiti i to veoma brzo, a na isto već odavno upozoravaju i vodeće svetske banke, uključujući "Banku Amerike", "Morgan Stenli", "Sitigrup".\nAnalitičari "Banke Amerike" smatraju da Demokratska levica neće podržati revidiran program pomoći jer će im se ustupci kreditora učiniti previše beznačajni, što će dovesti do pada vlade i ići naruku opozicionoj partiji Siriza koja ima velike šanse za pobedu na sledećim izborima.\nOdbacivanje ispunjavanja obaveza pred EU i MMF biće prvi korak ka izlasku zemlje iz evrozone, smatra "Banka Amerike".\nMMF i EU Atina ne treba da očekuje ozbiljne ustupke, ukazali su analitičari "Morgan Stenlija" koji smatraju da ti ustupci mogu biti u vidu sniženja kamatnih stopa na dugove, što bi smanjilo grčke isplate u nekoliko sledećih godina za pet milijardi evra.\nSvi ti činioci mogu dovesti do kraha vlade i to u najskorije vreme, smatra "Morgan Stenli" i najavljuje duge muke za Grčku , s obzirom da je verovatnoća za izlazak Grčke iz evrozone u sledećih 12-18 meseci svega 35 odsto.\nPrema analitičarima "Sitigrupa", surova štednja će primorati Grke da odbace evro u sledećih godinu i po dana, nezavisno od toga ko je ušao u koalicionu vladu, budući da će vlada morati da realizuje program stroge štednje, čije će rezultate ocenjivati trojka kreditora.\nPrema sumornoj prognozi "Sitigrupa", početak kraja Grčke označiće sledeća ocena stanja grčke ekonomije i realizacije progama budžetske štednje koju će u septembru ili u decembru dati MMF, pri čemu Fond može odbiti da Grčkoj pusti sledeću tranšu zajma.


Novac obezbedila Evropska unija | Kolubarske\nPrivremeni pešački most (foto: Kolubarske.rs)\nNovac obezbedila Evropska unija\nMost za naselje Veselinovići na Obnici, koji je srušen u prošlogodišnjim poplavama, biće građen sredstvima Fonda solidarnosti Evropske unije, preko Vladine Kancelarije. Za novi most obezbeđeno je 29,3 miliona dinara. Most u Goloj Glavi sa oko devet miliona dinara finansiraće Vlada Japana.\nGradsko veće danas je usvojilo Odluku o izgradnji mosta kojom se obavezuje Grad da, preko Direkcije, sprovede postupak javne nabavke i nadzor nad izvođenjem radova. Nakon što ovu Odluku usvoje odbornici, u ponedeljak na sednici Skupštini grada, biće raspisan tender za izvođača radova i to po skraćenoj proceduri, takoda će izgradnja mosta početi uskoro, rečeno je na sednici Gradskog veća.\nGradonačelnik Stanko Terzić podseća da se iz gradskog budžeta finansira izgradnja četiri od sedam porušenih mostova, dok je za most na Obnici u Boškovićima novac obezbedila Dijaspora za maticu, most za Veselinoviće biće građen sredstvima Fonda solidarnosti EU, a izgradnju mosta u Goloj Glavi, sa oko devet miliona dinara, finansiraće Vlada Japana.\nTerzić objašnjava da, i pored toga što su znali koliko je most za naselje Veselinovići važan i preko potreban meštanima, Grad nije uspeo da obezbedi sredstva u svojoj kasi, ali je novac obezbeđen preko Kancelarije za pomoć i obnovu poplavljenih područja, tako da će izgradnja ovog mosta početi uskoro.\nGradonačelnik Stanko Terzić je na današnjojn sednici Gradskog veća najavio da će ovih dana biti završeni radovi na sanaciji korita Kolubare u dužini od 1.100 metara koje sa 110,9 miliona dinara finansirala Vlada Japana. Bila je to prilika da se gradonačelnik zahvali na dosadšnjoj pomoći Japana koja iznosi oko 140 miliona dinara i praktično je novčano najveća pomoć koju je Valjevo dobilo od neke zemlje za saniranje šteta od majskih poplava. „To je primer da se u životu dobro, dobrim vraća“, kaže gradonačelnik objašnjavajući da je to reakcija na dobar gest Valjeva koje je, posle zemljotresa u Japanu, doniralo milion dinara i organizovalo humanitarni koncert kao pomoć narodu Japana. „Naša pomoć je bila kap u moru za razmere štete koju su pretrpeli, a pri tom je Japan bogata zemlja. Međutim, oni nisu zaboravili taj naš plemeniti gest i među prvima su nam pomogli nakon katastrofalnih majskih poplava, na čemu smo im zahvalni“, kaže Stanko Terzić.\nNakon dolaska nove direktorke Pre 5 minuta\nBez kraja Pre 23 sati 1 minuta


Dragan Đilas: SNS bi izgubio na normalnim izborima | Besermenji Igor\nDragan Đilas: SNS bi izgubio na normalnim izborima\nDragan Đilas iz Saveza za Srbiju izjavio je da bi vladajuća SNS izgubila izbornu trku u normalnim izbornim uslovima.\n“Od uvida u biračke spiskove, ponašanja medija, pogotovo RTS-a, brojanja svih glasačkih listića kada dođu u Republičku izbornu komisiju i poređenja sa zapisnicima, zabrana korišćenja mobilnih telefona na biračkim mestima, krivičnog gonjenja onih koji u preduzećima agituju i pritiskaju zaposlene. Režim zna da bi u slučaju takvih izbora sasvim sigurno izgubio vlast i boriće se do poslednjeg da naše zahteve ne ispuni”, rekao je Dragan Đilas.\nĐilas je ukazao i na jedan od najvećih problema s kojima se suočava politička scena u Srbiji, a vezan je za nezapamćenu kontrolu medijske scene.\nOn je ocenio da sadašnja vlast “počiva na zloupotrebi medija i odsustvu minimuma mogućnosti da opozicija iznese svoje stavove”, kao i da nema mogućnosti da odgovori ili demantuje stvari o kojima pišu mediji.


Ribočuvarska služba zaplenila preko osam kilometara zabranjenih mreža – Moji Odzaci App\nU vreme zabrane stajaćih mrežarskih i samolovnih alata, u periodu od 1. aprila do 31. maja, kao i izvan perioda zabrane, do kraja juna 2020. godine, ribočuvarska služba JP “Vojvodinašume” organizovala je vanredne kontrole ribarskih područja, saopštilo je to preduzeće.\nFokus vanrednih akcija ribočuvarske službe u vreme zabrane stajaćih mrežarskih i samolovnih alata bili su delovi Ribarskog područja “Bačka” i Ribarskog područja “Gornje Podunavlje”, dok su van perioda zabrane kontroli bila podložna i ostala ribarska područja na delu Dunava i Save koja koristi JP “Vojvodinašume”.\nU deset vanrednih kontrola, u periodu od 25. maja do 30. juna tekuće godine, ukupno je realizovano 83 norma dana zaposlenih iz Sektora za lovstvo, ribarstvo i ugostiteljstvo sa 33 čamca, pri čemu je zaplenjeno 238 zabranjenih mreža ukupne dužine od oko 8.450 metara, 14 bubnjeva – vrški i tri senkera.\nNapisana je i jedna prekršajna prijava licu koje je, vršeći protivpravne radnje na vodi, nanelo štetu ribljem fondu, navedeno je u saopštenju.\nGrađani opštine Odžaci mogu da preuzmu sredstvo za dezinfekciju\nUčenici generacije najbolji u svojim školama\nOmladinci Tekstilca izgubili u Novom Sadu\nPotrebna pomoć za oporavak Marka Karana koji se bori sa opakom bolešću\nSveti Trifun, zaštitnik vinograda i iskrene ljubavi


BEZ POBJEDNIKA PRED 7500 GLEDALACA - FK BORAC BANJALUKA FK Borac Banjaluka\nObjavljeno: 28.08.2017. u 12:06\nBEZ POBJEDNIKA PRED 7500 GLEDALACA\nFudbaleri Borca remizirali su sinoć sa Sarajevom rezultatom 1:1 u derbiju 6. kola BH Telekom Premijer lige BiH, odigranom na Gradskom stadionu pred 7500 gledalaca. Zahvaljujući bodu iz sinoćnje utakmice, klub iz Platonove ulice će na reprezentativnu pauzu otići kao petoplasirani tim elitnog bh. takmičenja sa 10 bodova, koliko imaju i četvrtoplasirani Široki Brijeg, prvi rival crveno-plavih nakon dvonedjeljne pauze, ali i šestoplasirani Radnik, sa kojim će naš tim ukrstiti koplja odmah nakon gostovanja na Pecari.\nOkršaj Borca i Sarajeva nije ponudio mnogo šansi: viđena je oprezna i “tvrda” igra i sa jedne i sa druge strane, kako se i očekivalo, pa smo u prvom poluvremenu zabilježili samo jednu stopostotnu i jednu polupriliku za Borac. Igrao se, naime, 6. minut kada je izveden korner, odbrana Sarajeva je za trenutak otklonila opasnost ispred svog gola, a lopta je u nastavku akcije stigla do Mladena Veselinovića, koji “hvata volej” sa ivice šesnaesterca, ali šalje loptu nekoliko centimetara preko gola. U finišu prvog dijela, u 42. minutu, na 18 metara od gola Sarajeva kapiten gostujućeg tima Marko Mihojević faulira Uroša Mirkovića, slobodan udarac izveo je Bojan Puzigaća, ali pogađa živi zid tima sa Koševa.\nU 52. minutu Sarajevo dolazi do prednosti: izveden je korner sa desne strane, lopta je na suprotnoj stativi stigla do gore spomenutog Mihojevića koji udarcem glavom matira Asmira Avdukića. Devet minuta kasnije, umjesto Uroša Mirkovića u igru je ušao Bojan Burazor, koji je, u 68. minutu, mogao da postigne gol sezone koji bi ijedan premijerligaški igrač teško mogao da nadmaši: šutirao je nekadašnji član Rudar Prijedora iskosa sa desne strane sa udaljenosti od 30 metara, a čuvar mreže gostiju Bojan Pavlović vrhovima prstiju izbacuje loptu u korner.\nSpomenuta situacija iz 68. minuta kao da je bila najava erupcije oduševljenja koja je uslijedila u 76. minutu: Mladen Veselinović idealno je uposlio Mahira Karića koji sjajno šutira sa 15 metara od gola Sarajeva i šalje loptu u gornji desni ugao Pavlovićevog gola, postigavši svoj debitantski gol u crveno-plavom dresu u tekućoj sezoni.\nNapadao je Borac do kraja susreta, otvorila se mogućnost da se u proestalih 15 minuta stigne do potpunog preokreta i pobjede, ali konkretnije i opasnije situacije pred Pavlovićevim golom nije bilo.\nU narednoj utakmici, koja se igra 10. septembra od 20 časova, Borac će, kako rekosmo, gostovati na Pecari ekipi Širokog Brijega. U toj utakmici šef stručnog štaba Željko Vranješ neće moći da računa na usluge Bojana Puzigaće, kojem je sinoć pokazan treći akumulirani žuti karton. Dva žuta kartona od početka sezone imaju Siniša Dujaković, Mladen Veselinović i Vladan Danilović, te su u opasnosti da propuste naredni domaći meč, koji Borac igra 17. septembra protiv Radnika.


Jovanović: Srpskoj nezavisno od statusa KiM pripada neotuđivo pravo na samoopredeljenje - Sve o Srpskoj\nUPOZORIO: „ZAPAD MOŽE DA RAZMIŠLJA O TRGOVINI I TRAMPI, ALI BEOGRAD – NE SME“\nMinistar spoljnih poslova SRJ Živadin JOVANOVIĆ posdjeća da je Marti Ahtisari u knjizi „Misija u Beogradu“ napisao: „Ne smijemo podržavati otcjepljenje kosovskih Albanaca od Srbije, jer će onda, prirodno, Srbi iz BiH tražiti prisajedinjenje Srbiji“\nNEKADAŠNJI ministar spoljnih poslova SRJ Živadin Jovanović poručio je da se može na razne načine osporavati, pa čak i silom sprečavati, ali da se srpskom narodu u Republici Srpskoj ničim ne može uskratiti principijelno pravo na samoopredjeljenje.\nJovanović je naglasio da nije ispravno povezivati prava Republike Srpske i Kosova i Metohije jer „srpskom narodu u Republici Srpskoj, nezavisno od svega, pa i od statusa Kosova i Metohije, pripada neotuđivo pravo na samoopredeljenje i to mu pravo niko ne može oduzeti“.\nOn je ukazao da je Marti Ahtisari u knjizi „Misija u Beogradu“ napisao: „Ne smijemo podržavati otcjepljenje kosovskih Albanaca od Srbije, jer će onda, prirodno, Srbi iz BiH tražiti prisajedinjenje Srbiji“.\n„To je pragmatično iz ugla politike, ali mi se na Kosovu i Metohiji moramo zalagati za očuvanje teritorijalnog integriteta i suvereniteta Srbije u skladu sa Rezolucijom Saveta bezbednosti UN 1244, našim Ustavom i međunarodnim pravom i to je nezavisno od svakog drugog pitanja“, rekao je Jovanović za „Politiku“.\nJovanović je poručio da Zapad može da razmišlja o trgovini ili trampi, ali da Beograd ne bi smio to da prihvati.\nOn je naglasio da ne zna da li su Amerikanci sredinom devedesetih godina prošlog vijeka bili blizu ideje da srpskom narodu u Republici Srpskoj priznaju pravo na nezavisnost i prisajedinjenje Srbiji, ali da tadašnje jugoslovensko rukovodstvo to jeste tražilo.\n„Pozicija politike ondašnjeg rukovodstva i svih koji su učestvovali u pregovorima je bila da, kao i drugi narodi, kada je krenulo razbijanje Jugoslavije, i srpski narod ostvari pravo na samoopredeljenje. Bilo je tu otpora, jer je Jugoslavija razbijena da bi se razbila kompaktnost srpskog naroda“, ukazao je Jovanović.\nJovanović je naglasio da su na tome posebno bili angažovani Nijemci i Britanci.\n„Ista ta Nemačka, kojoj se sa pravom spočitava da sada naoružava kosovske Albance, setimo se da je početkom devedesetih godina tajno naoružavala Hrvatsku“, rekao je Jovanović.\nSrpski član Predsjedništva BiH Milorad Dodik nedavno je izjavio da će predsjedniku Srbije Aleksandru Vučiću napisati stav Srpske o tome da je „nemoguće razgovarati o eventualnom odvajanju Kosova ili nekom posebnom statusu, a da se u tome ne razgovara i o nekom posebnom statusu Republike Srpske“.\nTagoviŽivadin Jovanović Zapad Kosovo i Metohija SAD Srbi Srbija


KVALIFIKACIJE MALOKALIBARSKI PIŠTOLJ: Zorani svi gledaju u LEĐA, Jasmina na 33. mestu!\nIzvor: SrbijaDanas.com, 29.Jul.2021, 06:56\nSrpkinja gađala bez greške.\nZavršen je prvi dan kvalifikacija u gađanju malokalibarskim pištoljem (25 metara) na Olimpijskim igrama. Reprezentativka Srbije Zorana Arunović zauzela je prvo mesto sa 296 krugova, druga je bila Grkinja Ane Koraki sa dva kruga manje, dok je trećeplasirana Bugarka Antoaneta Kostadinova pogodila 293 kruga.\nArunovićeva je u prvoj seriji gađala bez greške, pogodivši maksimalnih 100 krugova, u drugoj je imala učinak od 97, a >> Pročitaj celu vest na sajtu SrbijaDanas.com << u trećoj 99 krugova.\nJoš jedna srpska predstavnica Jasmina Milovanović pogodila je 287 krugova, što joj je donelo 33. mesto. Ona je nešto slabije ušla u takmičenje, jer je tokom prve serije pogodila 93 kruga, ali je u poslednjoj seriji popravila saldo. U drugoj seriji je upucala 55, a u trećoj 99 krugova.\nU noći između četvrtka i petka, sedmog takmičarskog dana u Japanu (2 časa po srednjevropskom vremenu) nadmetaće se 44 takmičarke, kroz tri serije u brzoj paljbi od po deset metaka pokušaće da se domognu prvih osam mesta, koje vode u borbu za medalje (7 ujutru po srednjeevropskom vremenu).


Tepić: Očekujem da Palma bude priveden i sklonjen sa nacionalnih frekvencija\nBeta 20. maja 2021. 07:30\nPotpredsednica Stranke slobode i pravde Marinika Tepić izjavila je da očekuje istražnu fazu, odnosno trenutak da Dragan Marković Palma bude priveden i sklonjen sa svih nacionalnih frekvencija gde mu svakodnevno omogućavaju da se „brani u svojoj cirkuskoj predstavi, a zapravo da preti vlasti, opoziciji, svedocima i žrtvama“.\n„Sigurno bi situacija bila mnogo drugačija da nema taj manevarski prostor“, rekla je Tepić za novi broj nedeljnika Vreme, podsećajući da je slučaj Dragana Markovića Palme i dešavanja na njegovim žurkama u predistražnoj fazi kako bi se utvrdilo da li je bilo podvodjenja maloletnica i ucenjivanja žena.\nTepić je navela da ima najmanje sedmoro očevidaca i žrtava spremnih da daju iskaz čim im tužilaštvo garantuje da će biti tretirani kao posebno osetljivi ili zaštićeni svedoci.\n„Čeka se da im se pruži zaštita. Nemoguće da je ovo prva situacija ovakvog vrzinog kola u Srbiji. Sa jedne strane, kaže se da svedoci i žrtve moraju da prvo daju iskaze da bi im se na osnovu iskaza garantovala zaštita, a sa druge strane, oni ne žele da daju iskaze pre nego dobiju zaštitu“, navela je Tepić.\nOna je istakla da je izmedju toga ključno da Dragan Marković Palma preti svedocima i žrvama, sa nacionalnih frekvencija i iz Skupštine Srbije.\n„Nemoguće da nikada tužilačka praksa nije videla takvu situaciju. Ovde ne govorimo o prelasku ulice na crveno, nego o životima ljudi kojima je gazda u gradu, gde neki od njih žive, čovek kojeg smatramo glavnim osumnjičenim“, istakla je Tepić.\nIstičući da je i predsednik Srbije Aleksandar Vučić izjavio da je nekoliko puta bio na Palminim žurkama, ali da ne zna šta se posle dešavalo, Tepić je rekla da ga to, naravno, ne abolira od obaveze da insistira da se istina otkrije do kraja.\n„Ako je Vučić u stanju da se oglašava o najbenignijim stvarima, o nečijim tvitovima ili tome ko treba da da gol na nekoj utakmici, za mene je – govorim ljudski, kao žena i majka – neverovatno da taj Vučić nema ništa više da kaže osim te jedne rečenice“, naglasila je Tepić.\nKako je rekla, „taj Vučić isto ima ćerku, ima dva sina koji će sutra imati neke supruge i ćerke“.\n„Pa zar nije osnovni njegov dug prema ovom društvu da insistira da se ovo istraži do kraja“, upitala je Tepić.


Tanjug 14. septembra 2018. 14:49\nAgencija za bezbednost hrane u Belgiji objavila je u četvrtak da je afrička svinjska groznica (ASF) otkrivena u okrugu Etal, blizu granice sa Francuskom, nakon što je uginuće nekoliko divljih svinja podgreajlo sumnje da se radi o ovom virusu, prenosi Rojters.\nFrancuska je brzo reagovala na vesti o slučajevima uginuća divljih svinja u Belgiji, a ministarstvo poljoprivrede je najavilo pojačanu kontrolu u četiri administrativna okruga koji se graniče sa Belgijom, kao i posebne mere za zaštitu svinjskih farmi i klanica.\n„Ovo je prvi slučaj širenja bolesti u Zapadnoj Evropi. Ovaj novi slučaj izbijanja bolesti može promeniti epidemiološku situaciju ASF-a širom sveta, ukazujući na to da je bolest možda već dostigla razmere pandemije“, izjavio je Pol Sandberg, izvršni direktor Informacionog centra za zdravlje svinja u Sjedinjenim Državama.\nŠirenje virusa već je dovelo do klanja stotine hiljada svinja u istočnoj Evropi, dok je u Kini, najvećem svetskom proizvođaču svinjskog mesa, serija slučajeva izbijanja bolesti od avgusta dovela do uvođenja mera poput zabrane transporta životinja i davanja otpadaka hrane svinjama u pogođenim provincijama.\nZapadnoevropske zemlje pokušavaju da spreče širenje bolesti, koja je veoma zarazna za svinje i koja se teško iskorenjuje, nakon sve većeg broja prijavljenih slučajeva u istočnoj Evropi, među kojima i u članicama Evropske unije kao što je Rumunija.\nEU je zajedno drugi najveći svetski proizvođač svinjskog mesa posle Kine i najveći izvoznik, a gro svinjske industrije je koncentrisan u Nemačkoj, Danskoj, Francuskoj i Španiji.\nNemačka je ranije ove godine donela dekret kojim je dozvolila lovcima da ubijaju divlje svinje tokom cele godine kako bi se sprečilo da ove životinje, kao mogući nosilac virusa afričke svinjske groznice, prenose ovu smrtonosnu zarazu na farme svinja. Protiv ove bolesti ne postoji vakcina ili lek.


Ukio banka izgubila spor sa fabrikom „Birač“ težak 155 miliona KM | Palelive.com\nPočetna Regija Zvornik Ukio banka izgubila spor sa fabrikom „Birač“ težak 155 miliona KM\nUkio banka izgubila spor sa fabrikom „Birač“ težak 155 miliona KM\nZVORNIK – Viši privredni sud u Banjaluci odbio je žalbu litvanske Ukio banke i potvrdio presudu Okružnog privrednog suda u Bijeljini kojom je u cijelosti odbijena tužba banke iz Kaunusa protiv Fabrike glinice „Birač“ u stečaju na iznos od 155 miliona KM potraživanja i razložnog prava na udjelima zavisnih privrednih društava.Stečajni upravnik „Birča“ Lazo Đurđević rekao je na konferenciji za novinare u Zvorniku da je očekivao potvrđivanje presude bijeljinskog suda od 24. aprila 2017. godine.\n„Onog dana kada sam Ukio banci iz Kaunusa osporavao potraživanja, a to je bilo 26. septembra 2013. godine, kod pripremanja za izjašnjavanje na prijavu potraživanja litvanske Ukio banke koristio sam stručnost i znanje Pravnog tima Fabrike glinice `Birač` u stečaju, obzirom da se tu radi o pravu, a ja sam ekonomista“, rekao je Đurđević.\nIstičući da mu je drago što je takva presuda donesena, Đurđević je rekao da se potvrdilo ono što je osporavao na osnovu činjenica.\nOn je naglasio da će od daljih postupaka – da li će moći i da li će ulagati vanredne pravne lijekove Ukio banka, odnosno advokati ove banke, zavisiti i privođenje kraju stečajnog postupka u Fabrici glinice „Birač“.\nNa pitanje šta je sa zahtjevom fočanske firme „Pavgord“ u smislu otkupa i priznavanja činjenice da je ta firma nasljednik potraživanja Ukio banke, Đurđević je rekao da ovom presudom nema osnova za bilo kakav zahtjev „Pavgorda“ po tom pitanju.\n„I da je `Pavgord` ušao u tabelu kao povjerilac isto bi bilo kao i sa Ukio bankom, znači nema osnovanosti, nema nikakvog priznanja i to je povjerilac kao Ukio banka koji nema nikakva potraživanja“, rekao je Đurđević i dodao da prilikom okončanja stečajnog postupka prema Ukio banci nema nikakvih obaveza, pa ni prema onima koji su navodno pokupovali ta potraživanja.\nRukovodilac Pravnog tima Fabrike glinice „Birač“ AD u stečaju Vitomir Popović naglasio je da je cijeli pravni tim sa stečajnim upravnikom imao izuzetno razvijenu saradnju u donošenju ovakve odluke i postvaljanja čitavog niza spornih pitanja proisteklih iz samog stečajnog postupka.\n„Ove presude znače mnogo, znače sve, ne samo za cijelu regiju Birač, nego i za Republiku Srpsku u širem smislu riječi“, rekao je Popović i dodao da je teoretski moguće da tužilačka strana u skladu sa Zakonom u ostavljenom roku podnese reviziju Vrhovnom sudu Republike Srpske.\n„Govorimo o činjenici da se od stečajnog upravnika tražilo da on na ovaj iznos prizna razlučno pravo i da ih upiše u tabelu priznatih potraživanja na bazi čega bi oni imali prioritet u naplati nakon provedenog stečajnog postupka“, pojasnio je Popović.\nPrema njegovim riječima, riječ je o presudi nemjerljive vrijednosti i ogromnog značaja, ne samo za njega kao rukovodioca Pravnog tima, već prije svega za cijeli region, koji praktično živi od ove fabrike i čitavog niza preduzeća koja su zasnovana na bazi rada „Birča“, odnosno njegovih zavisnih preduzeća „Alumine“ i drugih koja se nalaze u njegovom sastavu.\nPrethodni članakNa Bogojavljenje plivanje za Časni krst u Vojkovićima\nNaredni članakPaketići za mališane iz socijalno ugroženih porodica


BEOGRAD – Srbija će izgradnjom Transbalkanskog koridora za prenos struje povezati region u oblasti energetike, izjavila je danas potpredsednica vlade i ministarka rudarstva i energetike Zorana Mihajlović na potpisivanju sporazuma sa EMS-om za izgradnju treće sekciju tog koridora, od Obrenovca do Bajine Bašte.\nIstakla je da je izgradnja Transbalkanskog koridora strateški važna investicija ne samo za Srbiju, već da je i projekat od regionalnog i evropskog značaja.\n„Ulaganje u prenosnu elektroenergetsku mrežu kroz projekat Transbalkanskog koridora ne samo što će poboljšati sigurnost i kvalitet napajanja u zapadnoj i centralnoj Srbiji, nego je važno i za povezivanje regiona u oblasti energetike. Vizija Srbije je da, kao što je već važna tranzitna ruta u transportu, bude i nezaobilazan energetski koridor, što će izgradnjom Transbalkanskog koridora i biti“, rekla je Mihajlović povodom potpisivanja Sporazuma o ustupanju finansijske pomoći i odgovornosti između Ministarstva rudarstva i energetike i EMS AD, sa direktorkom EMS-a Jelenom Matejić.\nPotpisivanje sporazuma je jedan od koraka u realizaciji projekta treće sekcije Transbalkanskog koridora, od Obrenovca do Bajine Bašte, saopštilo je ministarstvo.\nUkupna dužina dalekovoda na ovoj sekciji je 109 kilometara, a vrednost investicije od 58,95 miliona evra, od čega 12,8 miliona evra čine bespovratna sredstva EU, koja ovim sporazumom Ministarstvo ustupa EMS-u.\nDirektorka EMS-a Jelena Matejić rekla je da današnje potpisivanje Sporazuma o ustupanju finansijske pomoći i odgovornosti između MRE i EMS AD predstavlja korak u ostvarenju zacrtanog cilja – postizanju potpune energetske bezbednosti Srbije.\n„Kao i u svim dosadašnjim poslovima, tako i u ovom, EMS AD postupa profesionalno i odgovorno i drži se zadatih rokova. Zato nam je drago da na ovom putu imamo podršku potpredsednice vlade i ministarke rudarstva i energetike Zorane Mihajlović, kao i celog ministarstva. Uvereni smo da ćemo zajedničkim zalaganjem i naporima, u zadatim rokovima, a na dobrobit građana i Republike Srbije, završiti ovaj značajan projekat”, navela je ona.


Yu-build|Građevinarstvo i arhitektura|Graditeljske obuke|Upravljanje projektima|Održivi razvoj - Festival nauke od 29. novembra do 2. decembra u Beogradu - Putovanje kroz Zemlju budućnosti\nOvogodišnji Festival nauke održaće se u halama 3, 3A i 5 Beogradskog sajma. Tako će se Zemlja budućnosti prostirati na 6.500 kvadrata i okupiće više od 60 naučnih i obrazovnih institucija iz Srbije. To znači da će svakog posetioca koji se spremi na putovanje u Zemlju budućnosti dočekati više od 600 naučnika i naučnih demonstratora spremnih da svojim znanjem i umećem naprave što lepše, zelenije i bezbednije mesto za život.\nI ovom prilikom festival će posetiocima predstaviti bogat međunarodni program. Sa svojim neverovatnim igralištem na kojem, uz malu pomoć reciklaže, novi život dobijaju stare i zaboravljene sprave za vežbanje, iz Španije stiže kolektiv Gišot de Vuit (hala 3a). Prvi put na Festival nauke dolazi češki naučni kolektiv Fascinantni fizički teatar UDiF koji će na Naučno-fantastičnoj bini (hala 5) kroz seriju eksperimenata pokazati kako spoj sasvim običnih kućnih predmeta i fizike može da dovede do eksperimenata koji ostavljaju mališane i njihove roditelje bez reči.\nO tome kako roboti mogu da nas čuju i da li nas i koliko razumeju, govoriće francuski naučnici iz Nacionalnog istraživačkog centra Inria, dok će nas francuska grupa umetnika Inercija nizom akrobatskih tački pomeriti granice mogućeg i preispitati osnovne zakone fizike. Miljenici festivala, predstavnici Naučnog centra AHHAA iz Estonije, ovoga puta u Beograd dolaze sa novim naučnim šou programom u kojem dokazuju i prikazuju najučudesnija svojstva vode.\nIz SAD na festival ponovo dolazi poznati američki neuronačnik i TED zvezda Greg Gejdž koji će svim posetiocima pokazati kako početni koraci svakog neuronaučnika mogu da se izvode i u sopstvenom dvorištu, uz pomoć sasvim jednostavnih eksperimenata i više nego pristupačne opreme. Nakon što je prošle godine poljski tandem Heveliuze Nauki kroz nauku pokazao šta je sve potrebno da poseduje i zna jedan tajni agent, ovog puta spremni su da 007 agenta pošalju u svemir i ispitaju njegove sposobnosti van naše planete.\nTim naučnika sa Univerziteta u Beču, predvođeni umetnikom Bogomirom Doringerom, na posebno osmišljenoj radionici upoznaće sve posetioce sa fizičkom prirodom ferofluida, razotkrivajući pritom i brojne tajne magnetizma. Domaće boje na Naučno-fantastičnoj bini braniće Milan Popović čiji će šou biti eksplozivniji nego ikada, dok će studenti Hemijskog fakulteta Univerziteta u Beogradu kroz naučnu predstavu prikazati kako to hemija može da bude zabavna, ali i opasna za one koji se sa njom neodgovorno poigraju.\nViše informacija o festivalu može se naći na veb sajtu.


Sastanak sa rukovodiocima naručilaca u cilju definisanja naprednijih modela organizovanja i upravljanja javnim nabavkama na lokalnom nivou – Kancelarija za javne nabavke\nPočetak > Strategija > Aktivnosti > Sastanak sa rukovodiocima naručilaca u cilju definisanja naprednijih modela organizovanja i upravljanja javnim nabavkama na lokalnom nivou\nUprava za javne nabavke je, u saradnji sa Stalnom konferencijom gradova i opština (SKGO), organizovala predstavljanje savremenog koncepta organizovanja javnih nabavki na nivou gradova, 23. oktobra 2015. godine.\nCilj skupa je bio da se definišu funkcije koje bi službe za javne nabavke na nivou gradova mogle da obavljaju, počev od sprovođenja centralizovanih nabavki, preko savetodavnih usluga do kontrolne funkcije. Posebno je bilo reči o organizacionim i upravljačkim aspektima, odgovornosti, kontroli realizacije ugovora, kao i neophodnim promenama internih akata i redefinisanja procedura. Kao primer dobre prakse predstavnici Službe za javne nabavke Grada Beograda predstavili su svoja iskustva u radu.\nDomaćin prvog sastanka bio je gradonačelnik Niša, Zoran Perišić, predsednik SKGO. Sastanku su, takođe, prisustvovali: Predrag Jovanović, direktor Uparve za javne nabavke, Đorđe Staničić, sekretar SKGO, Sandra Damčević, direktorka Službe za javne nabavke Grada Beograda, Jaroslava Božanić, predstavnik Programa za razvoj Ujedinjenih nacija (UNDP), Danijela Drobnjak, načelnica Grdaske uprave za javne nabavke grada Kragujevca i Miloš Petrović, načelnik Gradske uprave Kraljevo\nObjavljeno u kategoriji Aktivnosti


Drugi festival džez muzike u Banskom dvoru - BIGportal.ba\n7 Novembra, 2019 0218\nNakon velikog drugog Internacionalnog festivala umjetničke muzike „Jesenja sonata“, ovo je druga festivalska manifestacija koju Banski dvor realizuje u ovoj godini, nastavljajući praksu organizovanja reprezentativnih kulturnih sadržaja i programa u vlastitoj produkciji.\nDrugi festival džez muzike “Intime jazz fest” konceptualno je zamišljen kao kamerni festival džez muzike koji će se fokusirati na manje sastave i vrhunske soliste ovog muzičkog žanra, uključujući formacije džez kvarteta koji su ušli u festivalsku selekciju.\nČast da otvori “Intime jazz fest” pripašće dvojici vrhunskih džez pijanista, Bojanu Zulfikarpašiću i Vasilu Hadžimanovu, koji će održati svoj cjelovečernji koncert u subotu 23. novembra.\n– U skladu sa dobrom praksom brojnih džez festivala u okruženju, festival će se i ove godine nakon svake koncertne večeri u Banskom dvoru „nastaviti“ u banjalučkom klubu “City Pub”, u kojem će od 22 časa nastupati poznati banjalučki džez sastavi „JazzBless“ i „Combine Quartet“ kojem će se pridružiti i ostali učesnici festivala – objasnio je Matović.\nPored pijanista Bojana Zulfikarpašića i Vasila Hadžimanova, ovogodišnji festivalski program obuhvata koncerte i drugih poznatih džez sastava i istaknutih džez umjetnika. Koncert “Combine kvarteta” održaće se u nedjelju 24. novembra. “Vlada Maričić kvartet” nastupiće u ponedjeljak, 25. novembra, festival će zatvoriti “Vlatko Stefanovski trio” u utorak, 26. novembra.\n– Svi festivalski programi će se održati u Koncertnoj dvorani Banskog dvora sa početkom od 20 časova, a ulaznice za koncerte će biti u prodaji već od danas, po cijeni od 10KM za prve tri festivalske večeri i 15KM za završno festivalsko veče – dodao je Matović.\nZavršnica Festivala uz Vlatka Stefanovskog\nZavršnica drugog Festivala džez muzike ostavljena je za koncert sastava “Vlatko Stefanovski trio”. Uz Stefanovskog, jednog od najvećih gitarističkih virtuoza na ovim prostorima, scenu će dijeliti Gjoko Maksimovski (bas gitara) i Dejan Mirosavljević (bubnjevi).\nVlatko Stefanovski, počeo je svirati gitaru sa 13 godina. Početak njegove karijere obilježava osnivanje benda “Leb i Sol” koji će postati jedan od najvažnijih bendova bivše Jugoslavije sa svojom fuzijom tradicionalne makedonske muzike i rokenrola. Već četiri decenije gitara je njegov saputnik, a u tom periodu Vlatko Stefanovski se istakao kao vrsni instrumentalista poznat po nevjerovatnoj gitarskoj tehnici. Vješto kombinujući etno džez, instrumentalni rok, džez fjužn i bluz, Stefanovski stvara nesvakidašnje zvučne pejzaže u prebogatom opusu duge karijere.


Stokholm: Policija intervenisala na demonstracijama\nŠvedska interventna policija u subotu se na kratko sukobila sa hiljadama ljudi koji su protestovali protiv predizbornog mitinga neonacističke Partije Šveđana uoči parlamentarnih izbora koji će biti održani sredinom septembra.\nPolicajci sa psima i konjička policija angažovani su kako bi veliku masu sprečili da se približi grupi od oko 150 pripadnika Partije Šveđana koji su marširali duž obale Stokholmske reke.\nDemonstranti su gađali policajce petardama, flašama i delovima bezbednosne ograde. Portparol policije Lars Bajstrom rekao je da su trojica policajaca lakše povređeni od petardi. Za sada nije poznato da li je povređen neko od demonstranata.\nPo rečima Bajstroma, najmanje dve osobe su uhapšene, a 15 je privedeno zbog kršenja zabrane nošenja maski tokom političkih demonstracija.\nPolicija je blokirala velike delove centra Stokholma gde je više od 10 hiljada ljudi protestovalo protiv male grupe koja sebe opisuje kao nacionalističku partiju.\nTa partija zalaže se za to da samo ljudi sa zapadnjačkim genetskim i\nkulturološkim nasleđem mogu biti švedski državljani. Grupa je ranije bila poznata pod nazivom Nacionalsocijalistički front, ali je 2009. godine promenila ime u Partija Šveđana, a 2010. godine je osvojila jedno i do sada jedino mesto u gradskoj upravi.\nPre nedelju dana povređeno je troje ljudi kada je konjička policija intervenisala protiv demonstranata u gradu Malmeu na jugu Švedske, što je takođe bio protest protiv Partije Šveđana.


OSM Televizija - Ozil se povukao iz reprezentacije "zbog rasizma i nepoštovanja"\nFudbaler turskog porekla Mesut Ozil (29) odlučio je da se povuče iz reprezentacije Njemačke zbog toga što ima "osjećaj rasizma i nepoštovanja", a čemu su prethodile kritike koje su mu upućene zbog toga što se slikao sa predsjednikom Turske Redžepom Tajipom Erdoganom.\nU nizu objava na Tviteru, Ozil je saopštio da će napustiti njemačku reprezentaciju, a napao je Fudbalski savez Njemačke (DFB), njegovog predsjednika, obožavatelje i medije, rekavši da primjećuje rasističke i duple standarde u odnosu sa osobama turskog porijekla, navodi AP.\nOzil je poručio da za Njemačku neće igrati dokle god bude "imao osjećaj rasizma i nepoštovanja".\n"Imam dva srca, jedno u Njemačkoj, drugo u Turskoj. Neću više igrati za Njemačku dok imam osjećaj rasizma i nepoštovanja. Nekada sam za tu reprezentaciju igrao s ponosom, ali to više nije slučaj. Ne poštuju se moji turski korijeni. Rasizam nikada ne bi trebalo da bude prihvaćen. Nijemac sam kad pobijedimo, a imigrant kad izgubimo", naveo je poynati fudbaler.\nFotografija Ozila, Erdogana i Ilkaja Gundogana, fudbalera Mančester sitija, izazvala je bes javnosti u Nemačkoj pre dva meseca.\nPredsednik DFB rekao je tada da su Ozil i Gundogan dozvolili da ih Erdogan "iskoristi" u političke svrhe.\nPojedini njemački političari doveli su u pitanje vjernost Ozila i Gungodana Njemačkoj i predložili da bi ih trebalo izbaciti iz reprezentacije prije Svjetskog prvenstva u Rusiji.\nGundogan se distancirao od fotografije, a Ozil je odbio da je komentariše do danas, kada je rekao da fotografija nije imala nikakve političke namere i da se sa Erdoganom slikao kako bi ispoštovao najvišu političku poziciju u Turskoj, navodi AP.\nJoš iz iste kategorije: « EP u vaterpolu: Srbija- Rusija Da li će ga iko nadmašiti – Novicki rekorder NBA »


Prijavi se na YouthSpeak Forum - Mingl\nPrijavi se na YouthSpeak Forum\nPrijavi se na YouthSpeak Forum!\nYouthSpeak Forum je konferencija koja se organizuje kako bi se mladima dala prilika da izraze svoje mišljenje i da zajedno sa predstavnicima iz kompanijama, tokom dva dana, rade na zajedničkom rešavanju studija slučaja koje imaju za cilj da doprinesu Ciljevima održivog razvoja u našoj zemlji.\nYouthSpeak Forum je niz konferencija na kojim ljudi različitih generacija, znanja, iskustava i obrazovanja uče jedni od drugih, razmenjuju svoja mišljenja, stavove, ideje i iskustva. Kroz koncept Inspire, Engage, Act mladima se pruža prilika da čuju inspirativne govore najuticajnijih ljudi u Srbiji, učestvuju u interaktivnim radionicama sa kompanijama, kao i da svo stečeno znanje primene u rešavanju studije slučaja. Do sada je na globalnom nivou svoj doprinos dalo preko 93000 učesnika i 1000 organizacija.\nOve godine, YouthSpeak Forum konferencija održaće se u online formatu 27. i 28. marta 2021. godine. Sve delegate očekuju uzbudljiva dva dana puna učenja, kako kroz različite inspirativne govore ali isto tako i kroz glavni deo konferencije- rešavanje studije slučaja. Pred vama će biti stavljen realan slučaj iz prakse gde ćete pod mentorstvom nekog iz kompanije biti podeljeni po funkcijama (neko će biti zadužen za marketing, neko finansije, neko HR itd.) i zajedno ćete raditi na rešavanju studije slučaja.\nBićete podeljeni u timove od osam do 10 ljudi (učesnicima koji se prijavljuju timski će u zavisnosti od broja ljudi u timu biti dodati učesnici koji se prijavljuju individualno). Naposletku timovi će se takmičiti na samoj konferenciji sa drugim timovima, a pobednički tim očekuju velike nagrade.\nPrijave se nalaze na ovom linku, a rok za prijave je 13. mart.\nMladi se mogu prijaviti individualno ili u timu - ukoliko već poznaješ ljude sa kojima bi želeo/la da učestvuješ.


RTS :: Do željenih destinacija u Vojvodini uz pomoć IPA programa\nDruštvo Do željenih destinacija u Vojvodini uz pomoć IPA programa\nsreda, 15. maj 2019, 12:00 -> 12:17\nDo željenih destinacija u Vojvodini uz pomoć IPA programa\nPoslednjih godina pojedina mesta u Vojvodini postaju prave turističke meke, ne samo za domaće već i inostrane goste. Slano Kopovo u opštini Novi Bečej samo je jedna od takvih destinacija, ali do te oaze nedirnute prirode zbog lošeg puta nemoguće je stići. Zato je opština Novi Bečej uz pomoć IPA programa prekogranične saradnje sa Mađarskom obezbedila osamdeset hiljada evra za rekonstrukciju puta na kojem radovi kreću već ovih dana.\nPut do slanog kopova, ni terenski automobili ne mogu savladati vodu i blato pa često ostaju tu zaglavljeni satima u očekivanju pomoći,na svu sreću ovim mukama dolazi kraj.\n"Značaj ovoga puta je ogroman ima višestruk značaj pre svega iz ugla projekta turističkog ali i ugla lokalne zajednice , jer će korisnici poljoprivrednog zemljišta moći da ga koriste", kaže Novica Blažin, član projektnog tima.\nTuristi koji stignu u ovu oazu nedirnute prirode pogotovo u jesenjem periodu uživaju u prirodi I svemu onome šta im ona pruža.\n"Ovo je područje vrlo specifično ne samo za našu državu već i Evropu, slobodno mogu da kažem ovde se razvija vrlo specifični biljni i životinjski svet i opstaje", kaže Silvija Ivanić Stručni saradnik Slanog Kopova.\nOpština Novi Bečej iz svog budžeta za ovu godinu pored finansiranja ovog puta predvidela je idruge slične projekte.\n"Nivo investicija je milijardu četri stotine miliona dinara od toga veći deo čini zgradnja novih saobraćajnica negde oko stotinu četrdeset miliona dinara,rekonstrukcija dvorca Heterlendi preko tristotine miliona dinara", kaže Saša Maksimović, predsednik opštine Novi Bečej.\nSve ove investicije su i najbolji garant da će turisti koji posećuju ovaj deo Srbije do željenih destinacija stizati mnogo brže i jednostavnije a veliku korist će imati i lokalno stanovništvo.


Politika kvaliteta - Pravni fakultet za privredu i pravosuđe u Novom Sadu\nNaša osnovna svrha je da kroz interakciju naučno-istraživačkog rada i obrazovne usluge pružamo studentima vrhunska znanja primenjujući efektivnu komunikaciju. Mi pružamo širok, fleksibilan spektar visokokvalitetnih programa za osnovne i diplomske akademske, i doktorske studije. Kroz kontinuiran profesionalni razvoj i istraživanje stvaramo etičku i dinamičnu obrazovnu zajednicu, koja je timski usredsređena na stalno poboljšanje kvaliteta procesa obrazovanja.\nOsnovno opredeljenje je da se zadovolje, pre svega, potrebe korisnika, kao i potrebe i zahtevi ostalih zainteresovanih strana. U obavljanju naučno istraživačke i obrazovne delatnosti poslovanje Fakulteta je usklađeno sa važećim Zakonom o visokom obrazovanju Republike Srbije, i teži ka što širem usaglašavanju sa procesima evropske integracije visokoškolskog obrazovanja.\nSistem kvaliteta Fakulteta je zasnovan i implementiran u skladu sa međunarodnim standardom ISO 9001:2008.\nCiljevi obezbeđenja kvaliteta se odnose na stalno poboljšavanje i kvalitet u domenu nastave, istraživanja i upravljanja, u skladu sa zahtevima standarda za ocenjivanje kvaliteta visokoškolskih i naučno-istraživačkih ustanova.\nU sprovođenju politike kvaliteta, Fakultet ostvaruje saradnju sa svojim korisnicima kao i sa fakultetima i institucijama u zemlji i inostranstvu.\nPolitika kvaliteta služi definisanoj svrsi Fakulteta. Rukovodstvo Fakulteta je preuzelo obavezu da sprovodi i unapređuje uspostavljeni sistem upravljanja kvalitetom, kao i da osigura da je politika shvaćena i prihvaćena od strane svih zaposlenih.\nPravo i obaveza svih zaposlenih je da sprovode politiku kvaliteta, da unapređuju sistem upravljanja kvalitetom, i da svojim radom afirmišu sebe i Fakultet.\nSistem upravljanja kvalitetom Fakulteta je opisan u Poslovniku o kvalitetu.\nZa kontrolu i informisanje o sprovođenju ove politike odgovorna je Komisija za kvalitet i Menadžer kvaliteta kao predstavnici rukovodstva.


Četvrtak, 25. 3. 2004.\nU Beogradu otvoren privatni luksuzni hotel "Aleksandar Palas"\nSobe su opremljene klima-uređajima, telefonom, direktnim priključkom na Internet, TV sa satelitskim i domaćim programima, tu su i mini-bar, fen, sef i ostale pogodnosti\nPočetkom aprila prvi gosti, prefinjenog ukusa, imaće prilike da borave u novootvorenom, luksuznom hotelu "Aleksandar Palas" u strogom centru grada, na uglu ulica Cara Lazara i Kralja Petra - najvljeno je na svečanom otvaranju prvog, privatnog hotela.\nBrojne ugledne zvanice imale su priliku da razgledaju i devet apartmana, od kojih svaki ima dnevni boravak, spavaću sobu i kupatilo koje je opremljeno najmodernijim tuš kabinama sa audio signalom. Pruža se mogućnost i korišćenja turskog kupatila, masaže leđa i finske saune. Sobe su opremljene klima uređajima, telefonom, direktnim priključkom na Internet, TV sa satelitskim i domaćim programima, a tu su i mini-bar, fen, sef i ostale pogodnosti. U spavaćim sobama su udobni francuski ležajevi, TV kućni bioskop sa DVD plejerima i šest zvučnika.\nKada pada kiša, prozori se u sobama sami zatvaraju. Kako su oko hotela ugrađeni grejači, pahulje snega se odmah tope, a kada počnu velike vrućine, savršeni rashladni uređaji obezbede u svim sobama hotela istu temperaturu.\nZgrada u kojoj je smešten hotel izgrađena je u 19. Veku, 1887. godine, kao i ostala zdanja u neposrednoj blizini koja čine izuzetnu arhitektonsku celinu. Zgrada je protekle godine detaljno renovirana a korišćeni su, kako tvrde vlasnici, samo najbolji materijali.\n- Hotel je dobio ime po srpskom knezu Aleksandru Obrenoviću. Sam položaj hotela, uzmeću Ulice kralja Petra iz dinastije Karađoređevića i Ulice cara Lazara iz dinastije Nemanjića, nametnula je ideju da i treća dinastija - Obrenovići - dobije mesto u nazivu hotela - rekao je na otvaranju Radosav Komadinić, jedan od vlasnika.\nU ponudi hotela "Aleksandar Palas" je noćenje sa doručkom, a tradicionalna srpska jela posluživaće se u restoranu "Kraljevina". Na prvom spratu nalazi se bar - klub "Ke pasa" a u potkrovlju kafe i vidikovac. Pored teretane u hotelu gosti hotela će moći da koriste sve usluge Sportskog centra "Tašmajdan". Biće im na raspolaganju i hotelski automobil sa ili bez ličnog vozača i hostesom za prevođenje.\nIako nismo uspeli za sada da saznamo cene ovog luksuznog hotela, već je poznato da se za rezervaciju mesta u hotelu zanimao veli broj ličnosti iz našeg džet -seta. Očekuje se, međutim, da će gosti uglavnom biti stranci, a devojke na recepciji govore engleski, italijanski, francuski i španski jezik.\nNa turističkoj berzi najavljene cene za predstojeću letnju sezonu\nTuristi zainteresovani za posetu vojvođanskim dvorcima\nTurističko preduzeće KUB organizuje učenje stranih jezika širom sveta


Ujedinjena opozicija Kruševca: Azdejković da odgovara za stanje u Toplani – GRAD Kruševac\nNaslovna » Politika » Ujedinjena opozicija Kruševca: Azdejković da odgovara za stanje u Toplani\n– Nije dovoljno da direktor Toplane podnese ostavku, on mora i da odgovara za propuste u tom preduzeću, mora da objasni i građanima i istražnim organima šta je dovelo do toga da Kruševac nema grejanje. Ne prihavatamo više da neko ode sa određene pozicije kad dođe do propusta, da ga sklone od očiju javnosti i kasnije eventualno postave na neku još bolju poziciju– poruka je sa konferencije za novinare koju je danas održala Ujedinjena opozicija Kruševca, u prostorijama Narodne stranke\nKomentarišući izjavu za medije Dragana Azdejkovića, direktora ovdašnje Toplane, da se problemi sa grejanjem politički zloupotrebljavaju, Dejan Stevanović iz Narodne stranke kazao je da opozicija ne koristi medije kako bi se uništila Toplana, te da za aktuelno stanje sa grejanjem može biti odgovoran jedino osnivač ili neko ko direktno rukovodi ovim preduzećem.\n– Nije normalno da neko kaže da bi odlaskom Azdejkovića sa mesta direktora bilo problema sa dobavljačima energenata. Normalno bi bilo da nam tako nešto garantuju ugovori sa dobavljačima a ne pojedinac. Nas to podeseća na „burazerske kombinacije“ i za nas u opoziciji to je veoma bitno pitanje- kazao je on.\nStevanović se osvrnuo i na izjavu Azdejkovića da se nada da će imati dobru saradnju sa korisnicima usluga ovog preduzeća, istakavši da „on ne bi trebalo da sarađuje sa korisnicima, već da im pruža uslugu koju građani plaćaju cele godine“.\nKazao je i to da sedam godina nakon što je postavljen na mesto direktora Toplane, Azdejković i dalje traži krivce u prethodnim rukovodstvima tog preduzeća, te da se opozicija s pravom pita da li se on uopšte bavio svojim poslom od kada je postao direktor.\n– Nije dobro kad neko zaboravi da je sa raznih pozicija 15 godina imao priliku da sredi situaciju u Toplani, kad zaboravi da je u Toplani dolaskom na mesto direktora zatekao 820 miliona duga, a da posle njegovih sedam godina imamo 1, 2 milijarde duga- rekao je Stevanović.\nKazao je i to da su građani svesni da radnici Toplane daju sve od sebe da otklone kvar kada do njega dođe, te da nije potrebno da Azdejković priča o ime radnika i da ih koristi u propagandne svrhe.\n– Tačno je da radnici daju sve od sebe da bi građani koliko toliko imali grejanje, da rade i mimo radnog vremena. Međutim, ako postoji potreba za dodatnim angažovanjem radne snage, onda se angažuju podizvođači koji će to uraditi, umesto što se radnici iscrpljuju. Azdejković je iskoristio svoje radnike tako što ih je indoktrinirao time da neko u opoziciji želi da uništi preduzeće i tako ugrozi njih i njihove porodice. Kako je ugroženo 190 radnika Toplane tako je ugroženo i 9.000 korisnika, što je oko 30.000 ljudi koji koriste usluge ovog preduzeća- rekao je on.\nStevanović je kazao da problemi u Toplani moraju biti rešeni i da građani moraju imati grejanje jer, kako je rekao, to nije hir opozicije već potreba građana.\n– Znate da kada nešto nećete da rešite u politici, vi onda formirate radno telo koje se time bavi i nemate nikakvu informaciju. Mi ne znamo ko su stručnjaci u toj radnoj grupi i kada ona ima rok da dostavi mišljenje o tome šta treba da se uradi– rekao je Stevanović\nOn je izneo stav opozicije da bi, između ostalog, trebalo graditi još malih elektrana koje će biti u centru potrošnje jer su, kako je kazao, kapaciteti koje imamo vrlo diskutabilni.\n– Pitanje je kako se na celokupni sistem odražavaju novi priključci kojih je, prema našim informacijama, u periodu od 2014-te do 2018-te bilo oko 500- rekao je Stevanović.\nKomentarišući brigu sindikata u tom preduzeću za egzistenciju radnika ukoliko Azdejković ode sa mesta direktora, Vladan Mitić iz Narodne stranke kazao je da radnici ne bi trebalo da brinu zbog toga.\n– Želim da podseti sindikalce da je ovo Srbija i 2019. godina, a ne Stari Egipat i da ne postoji situacija da kada faraon ode ili umre, da se onda i cela garnitura zatvara u piramidu i nestaje. Ako Azdejković ode, radnici će ostati da rade, nema bojazni za niih- kazao je Mitić, naglašavajući da Azdejković mora i da ode i da odgovara jer nije obezbedio normalno funkcionisanje preduzeća.\nPredstavnici opozicionih stranaka su na danas održanoj konferenciji za novinare kazali da opozicija podržava građanske proteste koji se organizuju u našem gradu, te da im je važno da se oni koji tvrde da je grejanja bilo u decembru prošle godine, podsete na to da su protesti u Kruševcu otpočeli baš u tom mesecu a da je jedan od povoda za okupljanje građana bila i Toplana, odnosno, na problemi sa grejanjem.\n- Nije dovoljno da direktor Toplane podnese ostavku, on mora i da odgovara za propuste u tom preduzeću, mora da objasni i građanima i istražnim organima šta je dovelo do toga da Kruševac nema grejanje. Ne prihavatamo više da neko ode sa određene pozicije kad dođe do propusta, da ga sklone od očiju javnosti i kasnije eventualno postave na neku još bolju poziciju- poruka je sa konferencije za novinare koju je danas održala Ujedinjena opozicija Kruševca, u prostorijama Narodne stranke Komentarišući izjavu za medije Dragana Azdejkovića, direktora ovdašnje Toplane, da se problemi sa grejanjem politički zloupotrebljavaju, Dejan Stevanović iz Narodne stranke…\nRejting korisnika 4.56 ( 1400 glasova)\nnarodna opozicija stranka toplana\t2019-02-07\nTag : narodna opozicija stranka toplana\nPrethodni : SPORT: Napredak poražen od Sarajeva\nSledeći : Na protestu „1 od 5 miliona“ u Trsteniku zatražena ostavka lokalnog rukovodstva\n11. maja 2021., 04:01


Općinski načelnik razgovarao sa Suadom Bešlićem o ulaganju u Kalesiju – Radio Feral\n03/10/2017 Mirsad Zulic 0 Comment\nOpćinski načelnik Sead Džafić sastao se sa Kalesijcem Suadom Bešlićem koji je prije nekoliko dana u Živinicama otvorio firmu “Sućo” koja će za njemačku firmu „Lentner GmbH“ proizvoditi inovativne okvire za vatrogasna vozila.\nNačelnik Sead Džafić je obećao da će sve učiniti da Suad Bešlić sa firmom „Lentner GmbH“ i kompanijom “Sućo” dođe na područje Kalesije kako bi se tu zaposlili ljudi sa područja naše općine i kako bi se obučili za izradu konstrukcija za vatrogasna vozila koja se prodaju širom Evrope.\nTakođer, Suad Bešlić je istakao da razgovara sa još jednom firmom iz Njemačke koja svoju proizvodnju seli iz Kine, da svoj novi dom pronađe na području naše općine što bi za početka bio posao za oko 30 osoba, a kasnije bi taj broj se povećao i na 100 radnika. On će nakon povratka u Njemačku sastati se sa čelnim ljudima kako bi im prezentirao povoljnosti koje nudi Kalesija i BiH.\nNa sastanku sa načelnikom naše općine Suad Bešlić je dogovorio i da svim Kalesijcima u četvrtak 05.oktobra u 11:00 sati ispred zgrade Općine predstavi vatrogasno vozilo koje je konstruisao Kalesijac i koje će se u budućnosti najvjerovatnije proizvoditi u Bosni i Hercegovini, a zatim slijedi prezentacija u Sarajevu i Tuzli, a zvanično će biti predstavljeno 12.oktobra i u Njemačkoj.\n← Nekoliko naselja u četvrtak bez struje\nDanas finale KUP-a općine Kalesija za juniore →\n05/09/2017 Mirsad Zulic 0


Novi pogon “Henkela” u Kruševcu – INFO PLUS\nHome > Privreda > Novi pogon “Henkela” u Kruševcu\nNov proizvodni pogon kućne hemije kompanije “Henkel”, koja u Srbiji posluje od 2002. godine, otvoren je u Kruševcu u prisustvu premijerke Ane Brnabić, ambasadora Nemačke Aksela Ditmana, predstavnika kompanije i Grada Kruševca.\nU novom pogonu posao će dobiti još 50 ljudi, a u fabrici će se koristiti prvi put najsavremenija tehnologija za proizvodnju “somat” tableta za mašinsko pranje sudova sa rastvorljivom folijom, kojim će se, kako navode u kompaniji, snabdevati 36 regionalnih, evropskih i globalnih tržišta.\n“Hvala vam za fantastične uslove za naše radnike i na tome što zapošljavate u Srbiji oko 400 ljudi”, rekla je Brnabićeva.\nNaznačio je da u Srbiji posluje oko 400 nemačkih kompanija, koje zapošljavaju 44.000 radnika, a od 2000. godine nemačke investicije u Srbiju su dve milijarde evra.\nNemačka kompanija “Henkel” posluje širom sveta u različitim oblastima. Osnovana 1876. godine, kompanija je prošle godine ostvarila prodaju od 20 milijardi evra i operativni profit od 3,5 milijardi evra.\nTri najpoznatija “Henkelova” brenda su “persil” (deterdžent), “švarckof” (nega kose) i “loktajt” (lepak), a ostvarili su više od 6,4 milijarde evra ukupne prodaje.\n“Henkel” je 1962. godine lansirao “somat” – prvi deterdžent za čišćenje u Nemačkoj koji je posebno razvijen za mašine za sudove.